open-index/open-wikipedia-markdown huggingface dataset:
ลูเซียโน เบกิโอ

**ลูเซียโน เอกตอร์ เบกิโอ** (; เกิด 28 ธันวาคม พ.ศ. 2526) เป็นอดีตนักฟุตบอลอาชีพชาวอาร์เจนตินา เขาลงเล่นในตำแหน่งกองหน้าตัวเป้า ปัจจุบันเขาเป็นผู้ช่วยผู้ฝึกสอนให้กับเซเด อัตเลติโกบาเรียเรสในเซกุนดาดิบิซิออน

เบกิโอ เริ่มต้นอาชีพนักฟุตบอลในบัวโนสไอเรสกับโบกายูนิออร์ส เข้าย้ายเข้าร่วมทีมในยุโรปเมื่อเขาอายุ 20 หลังจากเขาไม่ได้ลงเล่นในลีกเลยกับทีมเป็นเวลา 1 ปี เบกิโอ ถือสิทธิ์ในหนังสือเดินทางอิตาลีและสัญชาติของสหภาพยุโรป ทำให้เขาเซ็นสัญญากับสโมสรสเปนได้ซึ่งเขาได้ร่วมทีม มายอร์กา เบ ในปี ค.ศ. 2003 เขาลงเล่นในลีกระดับล่างของประเทศสเปนเป็นเวลาถึง 5 ปี รวมถึงกับบาร์เซโลนา เบ อีกด้วย

หลังจากการทำ 22 ประตูให้กับทีม เมริดา ในฤดูกาล 2007–08, มาร์เซลิโน เอเลนา อดีตกองหลังทีมชาติสเปน ได้แนะนำเขากับ กวิน วิลเลียมส์ ผู้อำนวยการฟุตบอลของ ลีดส์ยูไนเต็ดเขาได้ผ่านการพิจารณาและได้รับการเซ็นสัญญาในเดือนกรกฎาคม ค.ศ. 2008

เขาลงเล่นให้กับลีดส์ถึง 5 ปี โดยลงเล่นทั้งสิ้น 221 นัดและทำไป 86 ประตู ในปี ค.ศ. 2010 เขายังพาทีมเลื่อนชั้นสู่ลีกแชมเปียนชิป ได้อีกด้วยจากการจบลำดับที่ 2 ในปี ค.ศ. 2013 เบกิโอ ย้ายเข้าสู่ นอริชซิตี สโมสรในพรีเมียร์ลีก จากข้อตกลงแลกเปลี่ยนตัวกับ สตีฟ มอริสัน และเขาได้ย้ายออกจากทีมในปี ค.ศ. 2015หลังจากตัวเขาถูกปล่อยยืมตัวให้กับทีมในลีกล่างของสเปนและอังกฤษในฤดูกาลสุดท้ายของเขากับทีม หลังจากนั้นเขาได้ลงเล่นให้กับทีมในลีกล่างของสเปนและอังกฤษ 3 ทีมเป็นเวลา 2 ปี และจึงเลิดเล่นฟุตบอล และผันตัวเองไปเป็นผู้ช่วยผู้จัดการทีมอัตเลติโกบาเรียเรส จนถึงปัจจุบัน

## อ้างอิง

## แหล่งข้อมูลอื่น

*

หมวดหมู่:นักฟุตบอลชาวอาร์เจนตินา
หมวดหมู่:ชาวอาร์เจนตินาเชื้อสายอิตาลี
หมวดหมู่:บุคคลจากกอร์โดบา (อาร์เจนตินา)
หมวดหมู่:กองหน้าฟุตบอล
เวือทซ์บวร์ค

**เวือทซ์บวร์ค** (, ) เป็นเมืองในรัฐไบเอิร์นของประเทศเยอรมนี ตั้งอยู่ริมฝั่งแม่น้ำไมน์ เป็นเมืองเอกของส่วนภูมิภาคอุนเทอร์ฟรังเคิน ภาษาท้องถิ่นที่ใช้กันคือภาษาเยอรมันฟรังเคิน เวือทซ์บวร์คตั้งอยู่ห่างจากนครแฟรงก์เฟิร์ตและเนือร์นแบร์คราว 120 กิโลเมตร ใน ค.ศ. 2018 เมืองนี้มีประชากรประมาณ 130,000 คน

## ภูมิศาสตร์
### ภูมิอากาศ



## เมืองพี่น้อง
เวือทซ์บวร์คเป็นเมืองพี่น้องกับเมืองดังนี้:

* เบรย์ ประเทศไอร์แลนด์
* ก็อง ประเทศฝรั่งเศส
* ดันดี ประเทศสกอตแลนด์ สหราชอาณาจักร 
* อึมวันซา ประเทศแทนซาเนีย
* โอตสึ ประเทศญี่ปุ่น
* รอเชสเตอร์ สหรัฐ
* ซาลามังกา ประเทศสเปน
* ซูล ประเทศเยอรมนี
* ตรุตนอฟ ประเทศเช็กเกีย
* อือมิยอ ประเทศสวีเดน
* เทศมณฑลวิกโลว์ ประเทศไอร์แลนด์

## แกลเลอรี่ภาพ

Wuerzburg-von Festung-50-St Burkard-2007-gje.jpg
Wuerzburg-Alte Bruecke-12-Statue Carolus Magnus-Altes Rathaus-Kiliansdom-2007-gje.jpg
Wuerzburg-Lusam-Gaertlein-04-2007-gje.jpg
Wuerzburg-Residenzplatz-04-2007-gje.jpg
Wuerzburg-Residenz-Westfassade-08-2007-gje.jpg
Wuerzburg-Residenz-Parkfassade-32-2007-gje.jpg
Wuerzburg-Kaeppele-10-von Festung Marienberg-2007-gje.jpg
Wuerzburg-Main-18-Festung Marienberg-2014-gje.jpg
Wuerzburg-Festung Marienberg-Scherenbergtor-04-2007-gje.jpg
Wuerzburg-Festung Marienberg-Scherenbergzwinger-02-2007-gje.jpg


## อ้างอิง

## แหล่งข้อมูลอื่น

*
เอาคส์บวร์ค

**เอาคส์บวร์ค** () เป็นนครที่ตั้งอยู่ทางตะวันตกเฉียงใต้ของรัฐบาวาเรียในประเทศเยอรมนี เอาคส์บวร์คเป็นเมืองมหาวิทยาลัยและเป็นที่ตั้งของที่ทำการบริหารของส่วนภูมิภาคชวาเบิน ในปี ค.ศ. 2008 เอาคส์บวร์คเป็นเมืองที่ใหญ่เป็นที่สามของประเทศเยอรมนีโดยมีประชากรทั้งสิ้นกว่า 264,000 คน เอาคส์บวร์คเป็นเมืองที่เก่าเป็นที่สองรองจากเทรียร์

## ระเบียงภาพ

Augsburg-226-Maximilianstr 25-35-gje.jpg
Augsburg-252-Maximilianstr 46-Schaezler-Palais-Herkulesbrunnen-gje.jpg
Augsburg-272-Maximilianstr 52-gje.jpg
Augsburg-Dom-04-gje.jpg
Augsburg-Dom-32-Christophorus-gje.jpg
Augsburg-Fuggerei-06-gje.jpg
Augsburg-402-Fuggerplatz 1-gje.jpg
Augsburg-St Ulrich+Afra-18-gje.jpg
Augsburg-St Ulrich+Afra-64-Orgel-gje.jpg
Augsburg-512-Kapuzinergasse 16-12-gje.jpg


## อ้างอิง

## ดูเพิ่ม
* ราชรัฐมุขนายกเอาคส์บวร์ค
* เครือราชรัฐชวาเบีย

หมวดหมู่:เมืองโบราณในประเทศเยอรมนี
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐสิ้นสภาพในประเทศเยอรมนี
หมวดหมู่:เสรีนครจักรวรรดิ
หมวดหมู่:เมืองโรมันในประเทศเยอรมนี
ปรีชา เร่งสมบูรณ์สุข

**ปรีชา เร่งสมบูรณ์สุข** อดีตหัวหน้าพรรคเพื่อประชาชน อดีตรัฐมนตรีว่าการกระทรวงทรัพยากรธรรมชาติและสิ่งแวดล้อม ในรัฐบาลยิ่งลักษณ์ ชินวัตร อดีตสมาชิกสภาผู้แทนราษฎรจังหวัดเลย สังกัดพรรคเพื่อไทย และอดีตรัฐมนตรีช่วยว่าการกระทรวงมหาดไทย ในรัฐบาลสมชาย วงศ์สวัสดิ์

## ประวัติ
ปรีชา เกิดเมื่อวันที่ 2 พฤศจิกายน พ.ศ. 2500 ที่ตำบลวังสะพุง อำเภอวังสะพุง จังหวัดเลย ด้านครอบครัวสมรสกับเปล่งมณี เร่งสมบูรณ์สุข (สกุลเดิม: มัธยัสถ์สิน) อดีต สส.เลย สังกัดพรรคเพื่อไทย มีบุตรด้วยกัน 4 คน คือ ศโรธร เร่งสมบูรณ์สุข มณีรัตน์ เร่งสมบูรณ์สุข เมธินี เร่งสมบูรณ์สุข และเศรษฐา เร่งสมบูรณ์สุข

สำเร็จการศึกษาระดับมัธยมศึกษา จากโรงเรียนอำนวยศิลป์ ระดับปริญญาตรี ด้านวิศวกรรมโยธา จากสถาบันเทคโนโลยีมาปัว ประเทศฟิลิปปินส์ และระดับปริญญาโท ด้านการศึกษาเพื่อการพัฒนา จากมหาวิทยาลัยราชภัฏเลย

## การทำงาน
ปรีชา เริ่มต้นทำงานโดยการเป็นวิศวกรโยธา ประจำกองควบคุมการก่อสร้าง สำนักงานเร่งรัดพัฒนาชนบท ในระหว่างปี พ.ศ. 2526-พ.ศ. 2528 ต่อมาได้เข้าสู่วงการการเมืองโดยการเป็นสมาชิกสภาผู้แทนราษฎร จังหวัดเลย สังกัดพรรคสหประชาธิปไตย ในปี พ.ศ. 2529 ต่อมาได้ย้ายมาสังกัดพรรคกิจสังคม ในปี พ.ศ. 2535 จากนั้นได้ดำรงตำแหน่งรองหัวหน้าพรรคเสรีธรรม ในปี พ.ศ. 2544 (ซึ่งต่อมาได้ยุบรวมพรรคเข้ากับพรรคไทยรักไทย) เคยดำรงตำแหน่งสำคัญอาทิ ผู้ช่วยรัฐมนตรี เลขานุการรัฐมนตรีหลายกระทรวง

ในช่วงที่ดำรงตำแหน่งเลขานุการรัฐมนตรีว่าการกระทรวงสาธารณสุข (รักเกียรติ สุขธนะ) เคยถูกกล่าวหากรณีพัวพันการทุจริตยามูลค่า 1,400 ล้านบาท แต่ไม่มีหลักฐานชัดเจนเอาผิดได้

ต่อมาในรัฐบาลสมชาย วงศ์สวัสดิ์ ได้รับโปรดเกล้าฯ ให้เป็นรัฐมนตรีช่วยว่าการกระทรวงมหาดไทย และได้รับแต่งตั้งเป็นรัฐมนตรีว่าการกระทรวงทรัพยากรธรรมชาติและสิ่งแวดล้อม ในรัฐบาลยิ่งลักษณ์ ชินวัตร แต่จากการสำรวจความพึงพอใจของประชาชน โดยสำนักเอแบคโพล เมื่อเดือนพฤษภาคม พ.ศ. 2555 เขาเป็นรัฐมนตรีที่ประชาชนไม่รู้จัก เป็นลำดับที่ 6 ในเดือนมิถุนายน พ.ศ. 2556 เขาได้รับโปรดเกล้าฯ ให้พ้นจากตำแหน่งรัฐมนตรี 

กระทั่ง พ.ศ. 2561 ปรีชาได้ย้ายมาร่วมงานกับพรรคพลังประชารัฐ ในนามกลุ่มสามมิตรพร้อมกับเปล่งมณีและวันชัย บุษบา ต่อมาปรีชา เปล่งมณี วันชัย ได้ลาออกจากการเป็นสมาชิกพรรคพลังประชารัฐ และได้ก่อตั้งพรรคการเมืองใหม่ชื่อพรรคเพื่อประชาชน

ต่อมาในเดือนกุมภาพันธ์ พ.ศ. 2566 ปรีชาตัดสินใจลาออกจากการเป็นหัวหน้าพรรคและสมาชิกพรรคเพื่อประชาชน และได้ย้ายมาสังกัดพรรครวมไทยสร้างชาติ ก่อนจะย้ายกลับมาสังกัดพรรคเพื่อไทยอีกครั้ง และได้หันไปสนับสนุนบุตรชายเศรษฐา เร่งสมบูรณ์สุข ลงสมัครในพื้นที่เขต 3 ซึ่งเป็นพื้นที่เดิมของตนแทน

## เกียรติยศ
เมื่อวันที่ 10 พฤศจิกายน พ.ศ. 2551 ทรงพระกรุณาโปรดเกล้าโปรดกระหม่อม พระราชทานยศแก่ปรีชา เร่งสมบูรณ์สุข ให้เป็นที่ "นายกองเอก" ประจำกองอาสารักษาดินแดน

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดเลย
หมวดหมู่:วิศวกรชาวไทย
หมวดหมู่:นักการเมืองไทย
หมวดหมู่:รัฐมนตรีว่าการกระทรวงทรัพยากรธรรมชาติและสิ่งแวดล้อมไทย
หมวดหมู่:สมาชิกสภาผู้แทนราษฎรจังหวัดเลย
หมวดหมู่:นักการเมืองพรรคสหประชาธิปไตย
หมวดหมู่:พรรคเอกภาพ
หมวดหมู่:นักการเมืองพรรคกิจสังคม
หมวดหมู่:นักการเมืองพรรคเสรีธรรม (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคพลังประชารัฐ
หมวดหมู่:พรรคเพื่อประชาชน
หมวดหมู่:พรรครวมไทยสร้างชาติ
หมวดหมู่:บุคคลจากโรงเรียนอำนวยศิลป์
หมวดหมู่:บุคคลจากมหาวิทยาลัยราชภัฏเลย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
เทรียร์

**เทรียร์** () เป็นเมืองที่ตั้งอยู่บนฝั่งแม่น้ำมอแซลในประเทศเยอรมนี เทรียร์ซึ่งเป็นเมืองที่เก่าแก่ที่สุดในประเทศเยอรมนีก่อตั้งขึ้นเมื่อก่อนปี 16 ก่อนคริสต์ศักราช

บันทึกเจสตา เทรเวโรรุมกล่าวว่าเทรียร์เป็นเมืองที่ก่อตั้งขึ้นโดยเทรบีทา พระราชโอรสพระเจ้าไนนัสแห่งอัสซีเรียกับพระชายาองค์ก่อนที่จะเสกสมรสกับพระราชินีเซมิรามิส เซมิรามิสทรงเกลียดชังเทรบีทา เมื่อทรงขึ้นครองราชย์หลังจากการเสด็จสวรรคตของไนนัสแล้ว ไนนัสก็ออกจากอัสซีเรียไปยังยุโรป หลังจากที่เร่ร่อนอยู่พักหนึ่งแล้วไนนัสก็นำผู้คนไปตั้งถิ่นฐานอยู่ในบริเวณเทรียร์ราว 2000 ก่อนคริสต์ศักราชที่ในปัจจุบันอยู่ในประเทศเยอรมนี เมื่อเสียชีวิตร่างของไนนัสก็ได้รับการเผาบนเพทริสแบร์กโดยประชากรชาวเทรียร์

เทรียร์ตั้งอยู่ในหุบเขาเตี้ย ๆ ที่ปกคลุมไปด้วยไร่องุ่นของดินที่เป็นหินทรายทางตะวันตกของรัฐไรน์ลันท์-ฟัลทซ์ไม่ไกลจากพรมแดนที่ติดกับประเทศลักเซมเบิร์กและเป็นเมืองสำคัญในภูมิภาคที่มีชื่อในการทำไร่องุ่นที่ใช้ในการผลิตไวน์มอแซล

เทรียร์เป็นที่ตั้งของมุขมณฑลที่เก่าแก่ที่สุดทางตอนเหนือของเทือกเขาแอลป์ ในยุคกลางอาร์ชบิชอปแห่งเทรียร์เป็นตำแหน่งเจ้าชายมุขนายกที่มีอำนาจปกครองดินแดนตั้งแต่พรมแดนประเทศฝรั่งเศสไปจนถึงแม่น้ำไรน์ นอกจากนั้นก็ยังเป็นหนึ่งในเจ็ดเจ้านครรัฐผู้คัดเลือกจักรพรรดิโรมันอันศักดิ์สิทธิ์

การที่มีประชากรประมาณ 100,000 ทำให้เทรียร์เป็นเมืองที่ใหญ่เป็นที่สี่เท่ากับไคเซิร์สเลาเทิร์น มาจนถึงปี ค.ศ. 2005 รองจากไมนทซ์ ลูทวิชส์ฮาเฟิน และโคเบล็นทซ์

## ดูเพิ่ม
* รัฐผู้คัดเลือกเทรียร์

## อ้างอิง

## แหล่งข้อมูลอื่น

*
*
*


หมวดหมู่:เมืองโรมันในประเทศเยอรมนี
หมวดหมู่:แหล่งมรดกโลกในประเทศเยอรมนี
วัดหน้าพระธาตุ (จังหวัดนครราชสีมา)

**วัดหน้าพระธาตุ** หรือชาวบ้านเรียกวัดแห่งนี้อีกชื่อหนึ่งว่าวัดตะคุ เป็นวัดเก่าแก่ของชาวปักธงชัย สร้างขึ้นในปี พ.ศ. 2330 หรือในช่วงรัชกาลพระบาทสมเด็จพระพุทธยอดฟ้าจุฬาโลก ตั้งอยู่ที่ หมู่ 1 ตำบลตะคุ อำเภอปักธงชัย จังหวัดนครราชสีมา ห่างจากเทศบาลเมืองเมืองปักประมาณ 4 กม.

## ประวัติ
: **ปี พ.ศ. 2330**
ก่อสร้างวัดหน้าพระธาตุ อยู่ในช่วงรัชสมัยพระบาทสมเด็จพระพุทธยอดฟ้าจุฬาโลกมหาราช (รัชกาลที 1)

: **ปี พ.ศ. 2521**
สร้างโบสถ์หลังใหม่ อยู่ข้างโบสถ์หลังเดิม เนื่องจากโบสถ์หลังเดิมมีอายุค่อนข้างมาก โดยพระบาทสมเด็จพระเจ้าอยู่หัว รัชกาลที่ 9 และสมเด็จพระนางเจ้าฯพรบรมราชีนีนาถ เสด็จฯพร้อมด้วยสมเด็จพระเทพรัตราชสุดา สยามบรมราชกุมารี และสมเด็จพระเจ้าลูกเธอเจ้าฟ้าจุฬาภรณ์วลัยลักษณ์ในขณะนั้น ทรงเสด็จประกอบพิธีตัดลูกนิมิตอุโบสถวัดหน้าพระธาตุ เมื่อวันที่ 22 เมษายน 2521

## ปูชนียสถานภายในวัด
### โบสถ์หลังเก่า
ตั้งอยู่ข้างโบสถ์ใหม่ เป็นหลังดั้งเดิมมีมาแต่ครั้งสร้างวัด ฐานโบสถ์มีลักษณะแอ่นโค้ง ที่ศัพท์ทางช่างเรียกว่า ตกท้องสำเภา หรือท้องช้าง หรือท้องเชือกซึ่งเป็นรูปแบบสถาปัตยกรรมที่ช่างนิยมทำกันในช่วงปลายกรุงศรีอยุธยา และต้นกรุงรัตนโกสินทร์ ที่น่าสนใจคือส่วนของหลังคาซึ่งไม่มีช่อฟ้า ใบระกา หางหงส์เช่นโบสถ์ที่พบเห็นทั่วไป ซึ่งคล้าย "ศิลปะพระราชนิยม" ในรัชกาลพระบาทสมเด็จพระนั่งเกล้าเจ้าอยู่หัว  ภายในโบสถ์มีภาพเขียนซึ่งอยู่ในสภาพสมบูรณ์น่าชม เป็นภาพแสดงเรื่องราวต่าง ๆ เช่น ภาพชาดกตอนต่าง ๆ ภาพพระบฏ (พระพุทธเจ้าทรงยืน) ภาพการนมัสการรอยพระพุทธบาท ภาพพิธีศพหรืออสุภกรรมฐาน พระมาลัย นอกจากนี้ยังสอดแทรกวิถีชีวิตชาวบ้านด้วย ในอดีตมีภาพเขียนทางด้านนอก แต่ปัจจุบันลบเลือนไปมากแล้ว เหลือเพียงบางส่วนที่เหนือประตูทางเข้าด้านหน้า

### หอไตรกลางน้ำ
ตั้งอยู่หน้าโบสถ์หลังเก่า หอไตรหลังนี้ยกพื้นสูงชั้นเดียวตั้งอยู่ในสระน้ำ มีลักษณะสถาปัตยกรรมแบบเรือนไทยหลังคาจั่วภาคกลาง ผนังอาคารเป็นแบบฝาปะกน เหตุที่ต้องสร้างอยู่ในน้ำเพราะหอไตรเป็นที่เก็บพระไตรปิฎก ตำราคัมภีร์โบราณซึ่งทำจากใบลานเป็นส่วนใหญ่ มอดมดปลวกจึงมักมาแทะกัดกินทำให้เกิดความเสียหาย คนโบราณจึงได้สร้างสระน้ำ ป้องกันไม่ให้สัตว์ต่าง ๆ ขึ้นไปทำลายพระธรรมคัมภีร์เหล่านั้น เมื่อถึงเวลาที่ต้องไปหยิบไปใช้ก็จะมีสะพานพาดไปที่บันไดทางขึ้นหอไตร เสร็จแล้วก็ยกออก ปัจจุบันหอไตรนี้ไม่ได้ใช้ประโยชน์ตามหน้าที่เดิมแล้ว

หอไตรหลังนี้มีภาพเขียนให้ชม ด้านนอกตั้งแต่ประตูทางเข้าเป็นลายรดน้ำปิดทอง ส่วนตามผนังเป็นภาพพุทธประวัติ เทพชุมนุม ลายพุ่มข้าวบิณฑ์ก้านแย่ง แม่พระธรณีซึ่งอยู่ในสภาพลบเลือนไปมาก  ส่วนด้านในหอไตรเป็นเทพชุมนุม ดอกไม้ร่วง เป็นต้น

### พระธาตุ
อยู่หน้าโบสถ์หลังเก่า เป็นปูชนียสถานที่ชาวปักธงชัยให้ความเคารพศรัทธา ตามประวัติของวัดกล่าวว่า ชาวบ้านซึ่งเป็นคนลาวที่อพยพมาจากเวียงจันทน์ได้ร่วมกันสร้างขึ้น เพื่อให้เป็นศูนย์กลางของชุมชน องค์พระธาตุมีรูปทรงคล้ายพระธาตุเจดีย์ที่พบเห็นในภาคอีสาน คือฐานธาตุเป็นทรงสี่เหลี่ยมจัตุรัส ส่วนบนสูงเรียวขึ้นไปสอบเข้าหากันมีลักษณะคล้ายกลีบดอกบัว จึงเรียกกันในศิลปะลาวว่าทรงบัวเหลี่ยม ซึ่งเป็นลักษณะเฉพาะของพระธาตุแบบพื้นบ้านลาว 

## งานประจำปี
: **ประเพณีนมัสการพระธาตุ**
เป็นงานประจำปีที่ทำสืบต่อกันมาหลายชั่วอายุหลาย100ปี ซึ่งจะจัดขึ้นในวันขึ้น 15 ค่ำ เดือน 3 เดือนกุมภาพันธ์ของทุกปี

## อ้างอิง

หมวดหมู่:โบราณสถานในจังหวัดนครราชสีมา
หน้าพระธาตุ
แอฟริกา (มณฑลของโรมัน)

[thumb|320px|[จักรวรรดิโรมันในรัชสมัยจักรพรรดิฮาดริอานุส (ปกครอง ค.ศ. 117–138) แสดงที่ตั้งของมณฑลอาฟริกาโปรโกงซูลาริส (แอลจีเรียตะวันออก ตูนิเซีย และตริโปลิเตเนีย)]]
**แอฟริกา** หรือ **อาฟริกา** (อังกฤษ, ) เป็นมณฑลหนึ่งของจักรวรรดิโรมัน ก่อตั้งขึ้นหลังจากที่ชาวโรมันสามารถเอาชนะคาร์เทจได้ในสงครามพิวนิกครั้งที่สาม มณฑลแอฟริกาประกอบด้วยดินแดนที่ในปัจจุบันคือทางตอนเหนือของตูนิเซีย ตะวันออกเฉียงเหนือของแอลจีเรีย และริมฝั่งทะเลเมดิเตอร์เรเนียนทางตะวันตกของลิเบีย ในเวลาต่อมา ชาวอาหรับก็เรียกบริเวณที่เคยเป็นมณฑลนี้ว่า "อิฟริกียะฮ์" ซึ่งมาจากคำว่าแอฟริกานั่นเอง

## อ้างอิง

* Lennox Manton, *Roman North Africa*, 1988
* A. I. Wilson, *Urban Production in the Roman World: The View from North Africa*, 2002
* Monique Seefried Brouillet, *From Hannibal to Saint Augustine: Ancient Art of North Africa from the Musée Du Louvre*, 1994
* Michael Mackensen and Gerwulf Schneider. *Production centres of African Red Slip Ware (2nd-3rd c.) in northern and central Tunisia: Archaeological provenance and reference groups based on chemical analysis*, 2006

## ดูเพิ่ม
* จักรวรรดิโรมัน

อแอฟริกา
หมวดหมู่:ประวัติศาสตร์แอฟริกา
หมวดหมู่:รัฐและดินแดนที่ก่อตั้งในศตวรรษที่ 2 ก่อนคริสตกาล
เขากระโดง

**วนอุทยานภูเขาไฟกระโดง** หรือ **ภูกระโดง** ตั้งอยู่ที่บ้านเขากระโดง ตำบลเสม็ด อำเภอเมืองบุรีรัมย์ จังหวัดบุรีรัมย์ เป็นภูเขาไฟที่ดับสนิทแล้ว มีปากปล่องทะลุเห็นได้ชัดเจน (มีความสูงประมาณ 265 เมตรจากระดับน้ำทะเลปานกลาง) รอบบริเวณแวดล้อมด้วยป่าไม้ที่อุดมสมบูรณ์ เป็นแหล่งอาศัยของสัตว์ป่าขนาดเล็ก โดยเฉพาะนกนานาชนิด บนเขากระโดงยังมีโบราณสถานสมัยขอม รอยพระพุทธบาทจำลอง และพระพุทธรูปขนาดใหญ่ ชื่อว่า พระสุภัทรบพิตร เป็นที่เคารพสักการะของคนในท้องถิ่น นักท่องเที่ยวนิยมขึ้นไปชมทิวทัศน์ของตัวเมืองบุรีรัมย์ และไหว้พระเพื่อเป็นสิริมงคล เดิมชื่อ **พนมกระดอง** เป็นภาษาเขมร แปลว่า ภูเขากระดอง (เต่า) เป็นภูเขาที่มีรูปลักษณ์คล้ายกระดองเต่า ต่อมาเรียกเพี้ยนเป็น **กระโดง**

ป่าเขากระโดงเดิมมีพื้นที่ 6,212 ไร่ กรมป่าไม้ได้ประกาศให้เป็นวนอุทยานเขากระโดง เนื้อที่ 1,450 ไร่ เมื่อวันที่ 22 มีนาคม พ.ศ. 2521 และได้จัดพิธีเปิดให้เข้าเยี่ยมชมตั้งแต่ วันที่ 1 ตุลาคม พ.ศ. 2526 ปัจจุบันอยู่ในความดูแลของกรมอุทยานแห่งชาติ

## ความหลากหลายทางชีวภาพ
### พืชพรรณ
พืชพรรณส่วนใหญ่เป็นป่าโปร่ง และประกอบไปด้วยป่าเต็งรัง เนื่องจากลักษณะดินตื้น และมีหินผสมอยู่มาก ดินขาดความสมบูรณ์ เป็นไม้เล็กถึงกลาง ป่าเต็งรังในเขากระโดง เรือนยอดห่างกันทำให้แดดส่องลงมาถึงพื้นได้มาก พันธุ์ไม้ที่พบ ได้แก่ เต็ง รัง มะกอกเลื่อม ตะคร้อ ขี้เหล็กป่า สมอพิเภก งิ้วป่า ปอ และยาบ สำหรับไม้พื้นล่างเป็นพันธุ์พืชที่ชอบแสงจำพวกหญ้าชนิดต่าง ๆ เช่น หญ้าเพ็ก หญ้าคมบาง ในระดับไม้ชั้นรองจะพบไม้พุ่มเบิกนำหลายชนิด เช่น มะขามป้อม ติ้วขาว ติ้วแดง และยังมีพันธุ์ไม้ที่นำมาปลูกได้แก่ จามจุรี ลั่นทม สนประดิพัทธ์ โพธิ์ มะม่วง มะขาม และ ยูคาลิปตัส

### สัตว์ป่า
สัตว์ที่พบมากจะเป็นประเภทสัตว์ปีก คือ พวกนกต่าง ๆ เช่น นกแอ่นบ้าน นกกินปลีอกเหลือง นกเอี้ยงสาลิกา เป็นต้น ซึ่งนกจำพวกนี้สามารถพบได้ง่ายทั่วไป ในบริเวณพื้นที่วนอุทยานเขากระโดง ส่วนนกอพยพมากในช่วงฤดูหนาว นอกจากนกแล้วสัตว์ที่สามารถพบได้ในพื้นที่เป็นพวกสัตว์ขนาดเล็ก พวกสัตว์เลี้ยงลูกด้วยนม เช่น กระรอกหลากสีกระรอกบินจิ๋วท้องขาว กระแตธรรมดา กระเล็น อีเห็นธรรมดา พังพอนธรรมดา

## สิ่งที่น่าสนใจ
thumb|ปราสาทเขากระโดงและพระพุทธบาทจำลอง
* พระสุภัทรบพิตร เป็นพระพุทธรูปคู่เมืองของบุรีรัมย์ ซึ่งเป็นพระพุทธรูปก่ออิฐฉาบปูนขนาดใหญ่ หันหน้าไปทางทิศเหนือ ภายในเศียรบรรจุพระธาตุ จากจุดที่ตั้งขององค์พระสามารถมองเห็นทัศนียภาพของตัวเมืองบุรีรัมย์ได้
* ปราสาทเขากระโดง และพระพุทธบาทจำลอง ตั้งอยู่บนปากปล่องภูเขาไฟกระโดง เป็นศาสนสถาน สร้างขึ้นก่อนสมัยสุโขทัย เดิมเป็นปรางค์หินทราย ก่อบนฐานศิลาแลงองค์เดียวโดดๆ ฐานสี่เหลี่ยมขนาด 4×4 เมตร มีช่องทางเข้า 4 ด้าน ต่อมาหินพังหรือถูกรื้อลงมา มีผู้นำหินมาเรียงขึ้นมาใหม่ แต่ไม่ตรงตามรูปแบบเดิม ในสมัยรัตนโกสินทร์ ตระกูลสิงห์เสนีย์ได้ประดิษฐานพระพุทธบาทจำลองไว้ในองค์ปรางค์ แล้วสร้างมณฑปครอบทับ
* ปากปล่องภูเขาไฟ
* สะพานพิสูจน์ศรัทธาสาธุชน (บันไดนาคราช) 
* สะพานแขวนลาวา (สะพานข้ามปล่องภูเขาไฟ)
* สิไหลเด้อ (แผลงจากคำว่า “สไลเดอร์” ในภาษาอังกฤษ)
* ต้นโยนีปีศาจ(ต้นหีผี)
* หินลอยน้ำ

## อ้างอิง

หมวดหมู่:ภูมิศาสตร์ของจังหวัดบุรีรัมย์
เขากระโดง
หมวดหมู่:อำเภอเมืองบุรีรัมย์
หมวดหมู่:สถานที่ท่องเที่ยวในจังหวัดบุรีรัมย์
1 E+11 m²

[thumb|right|170px|[ประเทศเกาหลีใต้ มีพื้นที่ 100,032 ตร.กม.]]
[thumb|right|170px|[ทะเลแคสเปียน มีพื้นที่ 370,000 ตร.กม.]]
[thumb|right|170px|[ประเทศไทย มีพื้นที่ 513,000 ตร.กม.]]
[thumb|right|170px|[อุทยานแห่งชาตินอร์ทอีสท์กรีนแลนด์ มีพื้นที่ 972,000 ตร.กม.]]

**1 E+11 m²** เป็นอันดับของขนาดของสิ่งที่มีพื้นที่ระหว่าง 100,000 ถึง 1,000,000 ตารางกิโลเมตร

----
**[[1 E+10 m²|พื้นที่ขนาดน้อยกว่า 100,000 ตารางกิโลเมตร]]**
----

* 100,000 ตารางกิโลเมตร เทียบได้ดังนี้:
** 1 E+11 m² หรือ 1 E11 m² หรือ 1×1011 ตร.ม. ในรูป สัญกรณ์วิทยาศาสตร์
** ประมาณ 38,600 ตารางไมล์
** วงกลมที่มีรัศมีประมาณ 316 กิโลเมตร
** สี่เหลี่ยมจัตุรัสที่มีความยาวด้านประมาณ 178 กิโลเมตร

## ตัวอย่าง
* 100,032 ตร.กม. — ประเทศเกาหลีใต้
* 100,250 ตร.กม. — ประเทศไอซ์แลนด์
* 101,800 ตร.กม. — มณฑลเจ้อเจียง ประเทศจีน
* 104,659 ตร.กม. — รัฐเคนทักกี สหรัฐอเมริกา
* 111,002 ตร.กม. — ประเทศบัลแกเรีย
* 111,390 ตร.กม. — เกาะนิวฟันด์แลนด์ แคนาดา
* 124,450 ตร.กม. — รัฐซาราวัก รัฐที่ใหญ่ที่สุดในประเทศมาเลเซีย
* 130,395 ตร.กม. — ประเทศอังกฤษ
* 135,000 ตร.กม. — พื้นที่ป่าแห้งตายใน รัฐบริติชโคลัมเบีย ประเทศแคนาดา หลังถูกด้วงสนทำลายเมื่อเดือนพฤศจิกายน ค.ศ. 2008
* 140,800 ตร.กม. — ประเทศเนปาล
* 141,299 ตร.กม. — รัฐนิวยอร์ก สหรัฐอเมริกา
* 149,998 ตร.กม. — รัฐอิลลินอย สหรัฐอเมริกา
* 155,707 ตร.กม. — รัฐโอริศา ประเทศอินเดีย
* 156,800 ตร.กม. — มณฑลซานซี ประเทศจีน
* 170,304 ตร.กม. — รัฐฟลอริดา สหรัฐอเมริกา
* 181,040 ตร.กม. — ประเทศกัมพูชา
* 219,887 ตร.กม. — รัฐยูทาห์ สหรัฐอเมริกา
* 236,800 ตร.กม. — ประเทศลาว
* 244,820 ตร.กม. — สหราชอาณาจักร
* 244,938 ตร.กม. — รัฐชีวาวา รัฐที่ใหญ่ที่สุดในประเทศเม็กซิโก
* 248,209 ตร.กม. — รัฐเซาเปาโล ประเทศบราซิล
* 268,680 ตร.กม. — ประเทศนิวซีแลนด์
* 300,076 ตร.กม. — ประเทศฟิลิปปินส์
* 301,230 ตร.กม. — ประเทศอิตาลี
* 314,915 ตร.กม. — รัฐนิวเม็กซิโก สหรัฐอเมริกา
* 329,560 ตร.กม. — ประเทศเวียดนาม
* 329,750 ตร.กม. — ประเทศมาเลเซีย
* 357,021 ตร.กม. — ประเทศเยอรมนี
* 370,000 ตร.กม. — ทะเลแคสเปียน
* 377,873 ตร.กม. — ประเทศญี่ปุ่น
* 422,000 ตร.กม. — ทะเลดำ
* 423,970 ตร.กม. — รัฐแคลิฟอร์เนีย สหรัฐอเมริกา
* 485,000 ตร.กม. — มณฑลเสฉวน ประเทศจีน
* 449,964 ตร.กม. — ประเทศสวีเดน
* 504,782 ตร.กม. — ประเทศสเปน
* 513,115 ตร.กม. — ประเทศไทย
* 587,040 ตร.กม. — ประเทศมาดากัสการ์
* 674,843 ตร.กม. — ประเทศฝรั่งเศส รวมประเทศฝรั่งเศสแผ่นดินใหญ่ และประเทศฝรั่งเศสโพ้นทะเล
* 678,500 ตร.กม. — ประเทศพม่า
* 800,642 ตร.กม. — รัฐนิวเซาท์เวลส์ ออสเตรเลีย
* 912,050 ตร.กม. — ประเทศนิวซีแลนด์
* 972,000 ตร.กม. — อุทยานแห่งชาตินอร์ทอีสต์กรีนแลนด์ อุทยานแห่งชาติที่มีพื้นที่มากที่สุดในโลก
* 984,000 ตร.กม. — รัฐเซาท์ออสเตรเลีย ออสเตรเลีย

----
**[[1 E+12 m²|พื้นที่ขนาดมากกว่า 1,000,000 ตารางกิโลเมตร]]**
----

## อ้างอิง

หมวดหมู่:อันดับของขนาด (พื้นที่)
1 E+12 m²

**1 E+12 m²** เป็นอันดับของขนาดของสิ่งที่มีพื้นที่ระหว่าง 1,000,000 ถึง 10,000,000 ตารางกิโลเมตร

----
**[[1 E+11 m²|พื้นที่ขนาดน้อยกว่า 1 ล้านตารางกิโลเมตร]]**
----
[thumb|right|170px|[ประเทศอียิปต์ มีพื้นที่ประมาณ 1 ล้าน ตร.กม.]]
[thumb|right|170px|ดวงจันทร์[ไททาเนีย ของดาวยูเรนัส มีพื้นที่ 7.8 ล้าน ตร.กม.]]
[thumb|right|170px|[สหรัฐอเมริกา มีพื้นที่ 9.82 ล้าน ตร.กม.]]

* 1 ล้านตารางกิโลเมตร เทียบได้ดังนี้:
** 1 E+12 m² หรือ 1 E12 m² หรือ 1×1012 ตร.ม. ในรูป สัญกรณ์วิทยาศาสตร์
** 1 ตารางเมกะเมตร
** ประมาณ 386,000 ตารางไมล์
** วงกลมที่มีรัศมีประมาณ 564 กิโลเมตร
** สี่เหลี่ยมจัตุรัสที่มีความยาวด้านประมาณ 1,000 กิโลเมตร
** พื้นผิวของลูกบาศก์ที่มีขอบยาว 408 กิโลเมตร
** พื้นผิวของทรงกลมที่มีรัศมี 282 กิโลเมตร

## ตัวอย่าง
* 1,002,450 ตร.กม. — ประเทศอียิปต์ (ประเทศที่ใหญ่ที่สุดอันดับที่ 28 ของโลก)
* 1,076,395 ตร.กม. — รัฐออนแทรีโอ แคนาดา
* 1,228,400 ตร.กม. — เขตปกครองตนเองทิเบต
* 1,285,216 ตร.กม. — ประเทศเปรู
* 1,542,056 ตร.กม. — รัฐควิเบก แคนาดา
* 1,717,854 ตร.กม. — รัฐอะแลสกา สหรัฐอเมริกา
* 1,919,440 ตร.กม. — ประเทศอินโดนีเซีย
* 2,166,086 ตร.กม. — กรีนแลนด์ เกาะที่ใหญ่ที่สุดของโลก
* 2,500,000 ตร.กม. — ทะเลเมดิเตอร์เรเนียน
* 2,766,890 ตร.กม. — ประเทศอาร์เจนตินา
* 2,800,000 ตร.กม. — พื้นผิวดาวเซเรส ดาวเคราะห์แคระที่เล็กที่สุดในระบบสุริยะ
* 3,287,590 ตร.กม. — ประเทศอินเดีย
* 4,324,782 ตร.กม. — สหภาพยุโรป
* 4,464,322 ตร.กม. — สมาคมประชาชาติแห่งเอเชียตะวันออกเฉียงใต้ (อาเซียน)
* 7,686,850 ตร.กม. — ประเทศออสเตรเลีย (ประเทศที่ใหญ่ที่สุดอันดับที่ 6 ของโลก)
* 7,800,000 ตร.กม. — พื้นผิวดวงจันทร์ไททาเนียของดาวยูเรนัส
* 8,514,876 ตร.กม. — ประเทศบราซิล
* 9,700,000 ตร.กม. — ทวีปยุโรป
* 9,826,630 ตร.กม. — ประเทศสหรัฐอเมริกา
* 9,984,670 ตร.กม. — ประเทศแคนาดา (ประเทศที่ใหญ่ที่สุดอันดับที่ 2 ของโลก)

----
**[[1 E+13 m²|พื้นที่ขนาดมากกว่า 10 ล้านตารางกิโลเมตร]]**
----

## อ้างอิง

หมวดหมู่:อันดับของขนาด (พื้นที่)
วิหารหลวงพ่อโต

**มูลนิธิสมเด็จพระพุฒาจารย์ โต พรหมรังสี เมตตาบารมี** หรือที่รู้จักในชื่อ **มหาวิหารสมเด็จพระพุฒาจารย์ (โต พรหมรังสี)** หรือ **วิหารหลวงพ่อโต** หรือ **วัดหลวงพ่อโต** เป็นที่ประดิษฐานองค์สมเด็จพระพุฒาจารย์ (โต พฺรหฺมรํสี) ตั้งอยู่ในเขตบ้านโนนกุ่ม บริเวณริมถนนมิตรภาพ ตำบลมิตรภาพ อำเภอสีคิ้ว จังหวัดนครราชสีมา ห่างจากตัวเมืองนครราชสีมาประมาณ 42 กิโลเมตร เป็นที่ประดิษฐานรูปหล่อทองเหลืองสมเด็จพระพุฒาจารย์ (โต พฺรหฺมรํสี) (หลวงพ่อโต) ขนาดใหญ่ที่สุดแห่งหนึ่งในประเทศไทย โดยมีสรพงษ์ ชาตรี ดาราภาพยนตร์ชื่อดังเป็นผู้ดำเนินการก่อสร้าง บริเวณโดยรอบตกแต่งเป็นสวนไม้ดอกไม้ แต่เดิมมูลนิธิมีพื้นที่ 3 ไร่ ภายหลังด้วยแรงศรัทธาจากประชาชนที่ช่วยกันบริจาคเงินเข้ามา ทำให้เนื้อที่ของมูลนิธิขยายไปถึง 150 ไร่ บ้างเรียกมูลนิธินี้ว่า **วัดสรพงษ์** เพราะเป็นผู้ริเริ่มสร้าง

สถานที่แห่งนี้มักถูกเข้าใจผิดว่าคือ วัดโนนกุ่ม หรือ วัดบ้านโนนกุ่ม เนื่องจากมูลนิธิฯ ตั้งอยู่ในเขตบ้านโนนกุ่ม และมีที่ดินติดกับเขตวัดโนนกุ่มซึ่งเป็นวัดประจำหมู่บ้าน

## อาคารและรูปปั้นหลวงพ่อโต
มหาวิหารเป็นแบบกุฎาคาร (เรือนยอดเจดีย์เพื่อประดิษฐานพระพุทธรูป)

รูปหล่อหลวงพ่อโตประกอบพิธีเททองหล่อส่วนเท้าตั้งแต่สะเอวลงมา ที่วัดเกตุไชยโยวรวิหาร จังหวัดอ่างทอง รวม 3 ส่วน 127 ชิ้น แล้วนำส่วนนั้น ๆ มาประกอบเป็นรูปหล่อ แล้วเสร็จเมื่อวันที่ 1 เมษายน พ.ศ. 2543 รูปหล่อหน้าตักกว้าง 8 เมตร 1 นิ้ว สูง 13 เมตร หนัก 61 ตันค่าก่อสร้าง 9 ล้านบาทเศษ

## อ้างอิง

หมวดหมู่:พุทธศาสนสถานในประเทศไทย
หมวดหมู่:ศาสนสถานในอำเภอสีคิ้ว
121 (ตัวเลข)

**121** เป็น จำนวนธรรมชาติ อยู่ถัดจาก 120 (หนึ่งร้อยยี่สิบ) และอยู่ก่อนหน้า 122 (หนึ่งร้อยยี่สิบสอง)

## ความหมาย
* 121 เป็นเลขอะตอมของ อูนไบอันเนียม

## อ้างอิง

หมวดหมู่:จำนวนเต็ม
พรเดชา สุขารมณ์

**นายแพทย์พรเดชา สุขารมณ์** (ชื่อเดิม อัมพร สุขารมณ์) หรือ **แจ๊ค สุขารมณ์** เกิดเมื่อวันที่ 21 พฤศจิกายน พ.ศ. 2515 เป็นผู้อำนวยการโรงพยาบาลเดชาและนักร้อง เป็นบุตรคนกลาง ในจำนวนพี่น้อง 3 คน ของ นาวาโท นายแพทย์ เดชา สุขารมณ์ และนางทิพย์สุดา สุขารมณ์ สมรสกับ วีรินท์ อนันตพัฒนาวงศ์ (เชอรี่) ในปี พ.ศ. 2550 มีธิดาด้วยกัน 1 คน ชื่อ ทาช่า สุขารมณ์ และต่อมามีบุตรกับ รสริน จันทร์เลขา อีก 1 คนโดยมิได้สมรส ชื่อ พลเดชา สุขารมณ์ (มาร์ธา)

ด้านการศึกษาจบการศึกษาระดับอุดมศึกษาจากคณะแพทย์ศาสตร์ ศิริราชพยาบาล และวิศวกรรมการแพทย์ จากมหาวิทยาลัยเซาเทิร์นแคลิฟอร์เนีย 

แจ๊ค สุขารมณ์เคยออกผลงานอัลบั้มเพลงชุด *Revolution of Love* กับสังกัด เฮ้าส์ ออฟ ฟัน เรคคอร์ด และในปี 2547 ออกอัลบั้ม *โซล เซิร์ชชิ่ง* สังกัด จีราฟ เรคคอร์ด ในเครือแกรมมี่

ในปี 2552 เคยตกเป็นข่าวหลังถูกสาวลูกจ้างสถาบันเสริมความงาม ร้องมูลนิธิปวีณา ว่าถูกทำร้ายร่างกายจนบอบช้ำไปทั้งตัว หลังโดนหาว่ายักยอกทรัพย์ แต่เขาก็ปฏิเสธทำร้ายร่างกายลูกจ้างสาว อ้างว่าบันดาลโทสะ เพราะเชื่อว่าถูกยักยอกทรัพย์ไป

แจ๊ค สุขารมณ์ นอกจากจะเป็นผู้อำนวยการโรงพยาบาลเดชา ยังทำธุรกิจส่วนตัว เอนวี อีสเตติก ศูนย์ปรึกษาปัญหาด้านรูปร่างและผิวพรรณอยู่ที่ เอราวัณแบงค็อก

## การเสียชีวิต

เมื่อวันที่ 9 พฤษภาคม พ.ศ. 2553 นายแพทย์พรเดชา เสียชีวิตเนื่องจากการตกจากที่สูง ภายหลังได้ถูกนำตัวส่งโรงพยาบาล แต่เสียชีวิตในเวลาต่อมาเนื่องจากทนพิษบาดแผลไม่ไหว ซึ่งเจ้าหน้าที่ได้สืบสวนหาสาเหตุการตายที่แท้จริง ว่าเป็นอุบัติเหตุหรือการฆ่าตัวตาย

## ผลงาน
### อัลบั้มเพลง
* *Revolution Of Love* (2541) สังกัด เฮ้าส์ ออฟ ฟัน เอนเตอร์เทนเม้นท์
* *Soul Searching* (2547) สังกัด จีราฟเรคคอร์ดส / จีเอ็มเอ็ม แกรมมี่

### เพลงประกอบละครโทรทัศน์/ละครซิทคอม
* เพลง *หัวใจสองภาค* เพลงประกอบละคร หัวใจสองภาค (ออกอากาศทางช่อง 7)
* เพลง *คือคำว่ารักเธอ* เพลงประกอบละครซิทคอม บางรักซอย 9  (ออกอากาศทางช่องโมเดิร์นไนน์ทีวี) สังกัด เอ็กแซ็กท์ มิวสิค ในเครือ จีเอ็มเอ็ม แกรมมี่

## อ้างอิง

หมวดหมู่:ผู้ฆ่าตัวตายในประเทศไทย
หมวดหมู่:นักร้องชายชาวไทย
หมวดหมู่:แพทย์ชาวไทย
หมวดหมู่:นักธุรกิจชาวไทย
หมวดหมู่:บุคคลจากคณะแพทยศาสตร์ศิริราชพยาบาล มหาวิทยาลัยมหิดล
หมวดหมู่:เสียชีวิตจากการตก
เหตุการณ์โรงงานอบลำไยระเบิดในจังหวัดเชียงใหม่ พ.ศ. 2542

**เหตุการณ์โรงงานอบลำไยระเบิดในจังหวัดเชียงใหม่ พ.ศ. 2542** เมื่อวันที่ 19 กันยายน พ.ศ. 2542 เกิดขึ้นที่โรงงานลำไยอบแห้งของบริษัท หงษ์ไทยเกษตรพัฒนา จำกัด ตำบลบ้านกลาง อำเภอสันป่าตอง จังหวัดเชียงใหม่

## สาเหตุ
สาเหตุของการระเบิดเนื่องจากขนย้ายสารโพแทสเซียมคลอเรตเข้ามาเก็บไว้ในโรงงาน ทำให้เกิดการอัดและระเบิด ในวันที่ 19 กันยายน พ.ศ. 2542 เวลาประมาณ 10.00 น. หลังเหตุระเบิดส่งผลให้มีผู้เสียชีวิต 45 ราย บาดเจ็บ 102 ราย และบ้านเรือนเสียหาย 571 หลังคาเรือน

## การตัดสินลงโทษผู้บริหาร
ศาลชั้นต้นได้ตัดสินให้ผู้บริหารโรงงานให้มีความผิดในข้อหาโยกย้ายยุทธภัณฑ์โดยไม่ได้รับอนุญาต และข้อหาต่อเติมอาคารโดยไม่ได้รับอนุญาต ซึ่งมีโทษจำคุก 1 ปี แต่ให้รอลงอาญา 2 ปี และสั่งปรับ 90,000 บาท ส่วนข้อหาประมาทเป็นเหตุให้ผู้อื่นถึงแก่ความตายนั้นศาลยกฟ้อง โดยจำเลยในคดี ประกอบด้วย จำเลยที่ 1 คือ บริษัท หงษ์ไทยเกษตรพัฒนา จำกัด จำเลยที่ 2 ปธาน ตรีฉัตร ผู้จัดการ จำเลยที่ 3 เทิดพันธ์ ฉันทะโรจน์ศิริ ประธานกรรมการบริหารบริษัทฯ และจำเลยที่ 4 ลีหงเหิน หุ้นส่วนชาวไต้หวัน

ต่อมาเมื่อวันที่ 1 ตุลาคม พ.ศ. 2551 ศาลอุทธรณ์ภาค 5 ได้มีคำตัดสินให้จำคุกจำเลยที่ 2 และ 3 เป็นเวลา 1 ปี 6 เดือน และจำคุกนายลีหงเหิน ซึ่งหลบหนีไป เป็นเวลา 10 ปี

ศาลจังหวัดเชียงใหม่ได้อ่านคำพิพากษาศาลฎีกา เมื่อวันที่ 27 พฤษภาคม พ.ศ. 2559 โดยศาลฎีกาได้ตัดสินว่าจำเลยมีความผิดทั้งหมด 3 ข้อหา คือ 1. การคุ้มครองความปลอดภัยในสถานประกอบการ 2. การเคลื่อนย้ายสารยุทธภัณฑ์ หรือสารอันตราย โดยไม่ได้รับอนุญาต และ 3. ผิดตามพ.ร.บ.คดีอาญามาตรา 291 ร่วมกันประมาทเป็นเหตุให้ผู้อื่นเสียชีวิตและได้รับอันตรายสาหัส โดย

* จำเลยที่ 1 : บริษัท หงษ์ไทยเกษตรพัฒนา จำกัด สั่งปรับเป็นเงินจำนวน 60,000 บาท 
* จำเลยที่ 2 : ปธาน ตรีฉัตร ผู้จัดการ จำคุก 6 ปี 10 เดือน 20 วัน 
* จำเลยที่ 3 : เทิดพันธ์ ฉันทะโรจน์ศิริ ประธานกรรมการบริหารบริษัท ให้จำคุก 10 ปี 2 เดือน 
* จำเลยที่ 4 : ลีหงเหิน หุ้นส่วนชาวไต้หวัน ให้จำคุก 10 ปี 

โดยจำเลยที่ 3 และจำเลยที่ 4 ไม่ได้เดินทางมาฟังคำพิพากษา ศาลจึงออกหมายจับ 

ในส่วนของคดีแพ่งญาติผู้เสียชีวิตและผู้เสียหายรวมกว่า 400 ราย ได้ฟ้องร้องค่าเสียหายรวมเป็นเงินกว่า 206 ล้านบาท อย่างไรก็ตามในส่วนของคดีแพ่งจบลงโดยการประนีประนอมยอมความระหว่างผู้เสียหายและจำเลย

## เหตุการณ์ที่คล้ายกัน

เมื่อวันที่ 28 พฤศจิกายน พ.ศ. 2566 ได้เกิดเหตุโกดังเก็บสารโพแทสเซียมคลอเรตระเบิด ที่ตำบลแม่แวน อำเภอพร้าว จังหวัดเชียงใหม่ มีผู้เสียชีวิต 3 คน

## อ้างอิง

หมวดหมู่:เหตุการณ์ในจังหวัดเชียงใหม่
หมวดหมู่:ประเทศไทยในปี พ.ศ. 2542
หมวดหมู่:เหตุระเบิดในประเทศไทย
หมวดหมู่:อำเภอสันป่าตอง
แคบหมู

[right|250px|thumb|แคบหมูใน[เม็กซิโกซิตี รับประทานกับพริกแห้ง, หัวหอม ต้นหอม ผักชี และมะนาวซอย, และซอสโมเล (Mole) ซึ่งทำจากพริกผสมช็อกโกแลต]]
[right|250px|thumb|แคบหมูที่จังหวัดเชียงใหม่ อยู่เคียงกับ[น้ำพริกหนุ่ม]]
right|250px|thumb|แคบหมูซึ่งขายในสหราชอาณาจักร

**แคบหมู** คือ หนังหมูหรือหนังหมูติดมันทอดให้พองและกรอบ เป็นอาหารที่ปรากฏในทุกภูมิภาคของโลก ในภาษาอังกฤษเรียก pork snack, pork rind, pork scratching หรือ pork crackling

ในประเทศไทยพบในภาคเหนือ แล้วได้แพร่หลายไปทั่วประเทศและเรียกขานกันตามภาษาเหนือว่า แคบหมู เป็นที่รู้จักกันทั่วไป รวมทั้งถ้าใช้หนังสัตว์อื่น จะเปลี่ยนไปเรียกชื่อตามสัตว์นั้น ๆ เช่น แคบควาย ทำจากหนังกระบือ แต่ถ้าทำจากหนังโค จะเรียก หนังพอง มักใช้รับประทานเป็นเครื่องเคียงอาหารอื่น ๆ เช่น น้ำพริก ก๋วยเตี๋ยว น้ำเงี้ยว ฯลฯ หรือเป็นส่วนผสมประกอบอาหารอื่น ๆ เช่น พวกน้ำพริกหรือแกง

## ภาพรวม

แคบหมูปรากฏในอาหารของทุกภูมิภาคที่บริโภคสุกร มักเป็นผลิตผลของการทำน้ำมันหมู และบางทีก็เป็นวิธีทำให้หนังสุกรที่หนาและแข็งนั้นรับประทานสะดวกขึ้น ในวัฒนธรรมโบราณหลายรูปแบบ น้ำมันสำหรับปรุงอาหารนั้นได้มาก็แต่โดยอาศัยไขมันสัตว์ นอกจากนี้ แคบหมูยังเคยใช้เป็นอาหารควบคุมน้ำหนัก จนกระทั่งมีการปฏิวัติอุตสาหกรรม น้ำมันพืชจึงค่อยแพร่หลายขึ้น

แคบหมูแบบอุ่นด้วยเตาไมโครเวฟก็มีขาย มีลักษณะทำนองเดียวกับข้าวโพดคั่วที่อุ่นด้วยเตาไมโครเวฟ และจะบริโภคเสียในขณะที่ยังอุ่นอยู่นั้นก็ได้ ส่วนแคบหมูหมักมักแช่เย็นและรับประทานกันเย็น ๆ แต่แคบหมูหมักนี้ต่างจากแคบหมูทอดตรงที่มีความมันและเค็มเป็นอันมาก คล้ายคลึงกับฟัวกรา (foie gras)

## ประเด็นสุขภาพ

แคบหมูมีคาร์โบไฮเดรตต่ำ จึงใช้เป็นของคบเคี้ยวทางเลือกตามการควบคุมน้ำหนักแบบแอตกินส์ (Atkins diet) ทว่า แคบหมูมีไขมันและโซเดียมสูง ไขมันในแคบหมูนั้นทัดเทียมกับในมันฝรั่งทอด ขณะที่โซเดียมในแคบหมูซึ่งบริโภคแต่ละครั้งนั้นมีปริมาณมากกว่าที่ได้จากการบริโภคมันฝรั่งทอดครั้งหนึ่ง ๆ ถึงราวห้าเท่า นิตยสาร *[[Men's Health (magazine)|เมนส์เฮลธ์]] (Men's Health)* ประเมินว่า การบริโภคแคบหมูครั้งละยี่สิบแปดกรัม (หนึ่งออนซ์) จะได้โปรตีนมากกว่าการบริโภคมันฝรั่งทอดถุงหนึ่งราวเก้าเท่า และในแคบหมูชนิดไขมันต่ำ มีไขมันน้อยกว่ามันฝรั่งทอดชนิดไขมันสูง แต่ในขณะที่ 97% ของไขมันในมันฝรั่งทอดเป็นไขมันไม่อิ่มตัว  มีเพียงร้อยละ 43 ของไขมันแคบหมูนั้นไม่อิ่มตัว ส่วนใหญ่เป็นกรดโอเลอิก (oleic acid) อันเป็นไขมันที่เป็นผลดีต่อสุขภาพชนิดเดียวกับที่พบในน้ำมันมะกอก ขณะที่อีกร้อยละสิบสามของไขมันแคบหมูนั้นเป็นกรดสตีแอริก (stearic acid) อันเป็นไขมันอิ่มตัวที่เชื่อกันว่าไม่เพิ่มระดับคอเลสเทอรอล แต่ทั้งนี้เมื่อนับปริมาณไขมันอิ่มตัวในแคบหมู ก็มีถึง 53% ซึ่งยังนับว่าเป็นอาหารไขมันสูงอยู่ดี

## ในภูมิภาคต่าง ๆ
### ประเทศแคนาดา

ในประเทศแคนาดาเรียกแคบหมูต่าง ๆ กันไปตามภูมิภาค เช่น ในรัฐนิวฟันด์แลนด์เรียก "สกรันเชียน" (scrunchion) มักเป็นแคบหมูชิ้นเล็ก ๆ นิยมใช้เป็นเครื่องชูรสอาหารอื่น เช่น ปลาเค็ม และใช้ปรุงอาหารที่เรียก "ปลากับบรูอิส" (fish and brewis) ส่วนในรัฐเกแบ็กเรียกแคบหมูว่า "ออแรย์เดอคริสต์" (oreilles de Christ) แปลว่า พระกรรณพระคริสต์ เพราะมักใช้บริโภคเป็นส่วนหนึ่งของอาหารกาบานาซุคร์ (cabane à sucre) ตามประเพณี

## อ้างอิง

## แหล่งข้อมูลอื่น

หมวดหมู่:การถนอมอาหาร
หมวดหมู่:อาหารจากเนื้อหมู
หมวดหมู่:อาหารว่าง
หมวดหมู่:อาหารไทยภาคเหนือ
หมวดหมู่:อาหารโลก
คาร์คาโรดอนโทซอรัส

thumb|กะโหลกของคาร์คาโรดอนโทซอรัส นั้นมีความสมบูรณ์มาก|left|198x198px

**คาร์คาโรดอนโทซอรัส** () เป็นหนึ่งในไดโนเสาร์เทอโรพอดกินเนื้อที่มีขนาดใหญ่ที่สุดชนิดหนึ่ง มีชีวิตอยู่ในช่วงซีโนมาเนียนของยุคครีเทเชียสเมือประมาณ 98-95 ล้านปีก่อน มีขนาดโดยประมาณ 12—13.7 เมตร มีน้ำหนักประมาณ 6.2−15.1 ตัน ความยาวกระโหลก 1.42-1.63 เมตร คาร์คาโรดอนโทซอรัสจัดอยู่ในกลุ่มไดโนเสาร์เทอโรพอดวงศ์ Carcharodontosauridae และเป็นไดโนเสาร์เทอโรพอดทีใหญ่ที่สุดในวงศ์เดียวกัน Carcharodontosaurid ที่มีความใกล้ชิดกับ Giganotosaurus

## ขนาด
ปัจจุบันนักวิทยาศาสตร์ ได้ให้ประมาณการความยาวของคาร์คาโรดอนโทซอรัสมีความยาวที่ 12-13.7 เมตร และมีความสูงที่สะโพก 4 เมตร และหนักระหว่าง 6.2 -15.1ตัน 

คาร์คาโรดอนโตซอรัสมีขากรรไกรที่ใหญ่และยาว พร้อมด้วยฟันคมที่ยาว 8 นิ้ว กะโหลกมีความยาวประมาณ 1.42-1.63 เมตร ปัจจุบันกะโหลกไดโนเสาร์กินเนื้อที่ยาวที่สุดคือกระโหลกของไจกาโนโทซอรัส ที่มีความยาวถึง 1.95 เมตร 

คาร์คาโรดอนโทซอรัส ถูกค้นพบครั้งแรกโดย คาร์เรส เดเปอร์เร็ท และ ซาวอร์นิน ใน intercalaire Continental ของแอลจีเรีย ใน ค.ศ. 1924
left|thumb|332x332px|ขนาดของคาร์คาโรดอนโทซอรัสเมื่อเทียบกันไดโนเสาร์กินเนื้ออื่น (สีส้ม)

## ธรรมชาติ
เนื่องจากตำแหน่งดวงตาของคาร์คาโรดอนโทซอรัสอยู่บริเวณด้านข้างของกะโหลก ทำให้เป็นอุปสรรคต่อการล่าเหยื่อ 
thumb|ฟันของคาร์คาโรดอนโทซอรัสนั้นมีความคมและมีสันด้านข้างฟันเรียงกันเป็นแถวเพื่อเฉือนเนื้อเช่นเดียวกับฉลาม

## แหล่งข้อมูลอื่น
* http://dsc.discovery.com/videos/monsters-resurrected-biggest-killer-dino.html
* http://news.bbc.co.uk/2/hi/science/nature/7138782.stm
* https://www.youtube.com/watch?v=_bMCSKdgIA4

## อ้างอิง

หมวดหมู่:ไดโนเสาร์
หมวดหมู่:เทโรพอด
หมวดหมู่:คาร์คาโรดอนโทซอริด
ธรรมนูญแคลเร็นดอน

[thumb|220px |[พระเจ้าเฮนรีที่ 2 แห่งอังกฤษผู้ทรงมีบทบาทในการอนุมัติธรรมนูญ]]
**ธรรมนูญแคลเร็นดอน** () คือ วิธีดำเนินงานทางนิติบัญญัติจำพวกหนึ่งซึ่งพระเจ้าเฮนรีที่ 2 แห่งอังกฤษทรงอนุมัติในปี ค.ศ. 1164 ธรรมนูญแคลเร็นดอนมีด้วยกันทั้งหมด 16 มาตรา มีสาระสำคัญเป็นการพยายามจำกัดอภิสิทธิ์ของคริสตจักร อำนาจของศาลคริสตจักร และอำนาจหน้าที่ของพระสันตะปาปาในอังกฤษ สถานภาพของความเสื่อมโทรมของอำนาจของพระมหากษัตริย์ในสมัยรัชกาลก่อนหน้านั้นในสมัยของพระเจ้าเฮนรีที่ 2 แห่งอังกฤษ เป็นสมัยที่คริสตจักรขยายอำนาจเข้ามาแทนที่ส่วนที่ขาดไป จุดประสงค์ของธรรมนูญแคลเร็นดอนอ้างกันว่าเพื่อเป็นการฟื้นฟูอำนาจทางด้านการยุติธรรมตามแบบฉบับที่เคยเป็นมาในรัชสมัยของพระเจ้าเฮนรีที่ 1 แห่งอังกฤษ (ค.ศ. 1100–ค.ศ. 1135) แต่ตามความเป็นจริงแล้วเป็นส่วนหนึ่งของการสร้างเสริมพระราชอำนาจของพระเจ้าเฮนรีที่ 2 เองเข้ามาทั้งในด้านกฎหมายแพ่งและกฎหมายศาสนาซึ่งเป็นองค์ประกอบสำคัญของรัชสมัยของพระองค์

จุดประสงค์หลักของธรรมนูญก็เพื่อการหาวิธีการตัดสินเกี่ยวกับกรณีนักบวชที่ทำผิดทางอาญาและรอดพ้นจากการถูกลงโทษโดยระบบศาลคริสตจักรตามข้อ "ผลประโยชน์ของนักบวช" (Benefit of clergy) ศาสนศาลไม่เหมือนกับศาลของพระมหากษัตริย์ที่มักจะเข้าข้างผลประโยชน์ของนักบวช การฆาตกรรมที่นักบวชมีส่วนเกี่ยวข้องมักจะลงเองโดยการสึกนักบวชที่ถูกล่าวหา แต่ในศาลของพระมหากษัตริย์ฆาตกรมักจะถูกลงโทษโดยการถูกสับเป็นชิ้นๆ หรือถูกประหารชีวิต

ธรรมนูญแคลเร็นดอนเป็นความพยายามของพระเจ้าเฮนรีที่ 2 ในการแก้ปัญหาดังกล่าว โดยอ้างว่าเมื่อศาลคริสตจักรลงโทษผู้ถูกกล่าวหาโดยการสึกแล้ว ทางคริสตจักรก็ไม่มีสิทธิที่จะพิทักษ์ผู้นั้นอีกต่อไป ฉะนั้นผู้นั้นก็ควรจะต้องถูกพิจารณาและลงโทษได้โดยศาลของพระมหากษัตริย์

ทอมัส เบ็กเก็ต อาร์ชบิชอปแห่งแคนเทอร์เบอรีขณะนั้น (ค.ศ. 1162-ค.ศ. 1170) ต่อต้านธรรมนูญฉบับนี้ของพระเจ้าเฮนรี โดยเฉพาะในกรณีที่เกี่ยวกับ "นักบวชที่เป็นอาชญากร" (criminous clerks) ทอมัส เบ็คเค็ทอ้างว่าไม่มีผู้ใดที่ควรจะถูกพิจารณาคดีซ้ำสอง (double jeopardy) การต่อต้านเป็นผลให้เบ็กเก็ตมีความขัดแย้งโดยตรงต่อพระมหากษัตริย์ ซึ่งเป็นผลให้พระเจ้าเฮนรีทรงเนรเทศเบ็คเค็ทและครอบครัวออกจากอังกฤษ และในที่สุดเบ็กเก็ตเองก็ถูกลอบสังหารในปี ค.ศ. 1170

## อ้างอิง

## ดูเพิ่ม
* ทอมัส เบ็กเก็ต 
* พระเจ้าเฮนรีที่ 2 แห่งอังกฤษ 

## แหล่งข้อมูลอื่น
* Medieval Sourcebook: Constitutions of Clarendon, 1164 
* The Avalon Project at Yale Law School: Constitutions of Clarendon

หมวดหมู่:รัฐธรรมนูญแห่งสหราชอาณาจักร
หมวดหมู่:กฎหมายสหราชอาณาจักร
แอโครแคนโทซอรัส

**แอโครแคนโทซอรัส** ( () ) เป็นไดโนเสาร์กินเนื้อขนาดใหญ่ ในตระกูล อัลโลซอร์ (allosauroids) มีชีวิตอยู่ระหว่าง 112-125 ล้านปีก่อน ถูกค้นพบในทวีปอเมริกาเหนือ ฟอสซิลของมันมันยังคงพบส่วนใหญ่ในประเทศสหรัฐอเมริกา ในรัฐโอคลาโฮมาและรัฐเท็กซัส แต่ก็มีการบันทึกว่าถูกค้นพบใน ทางตะวันออกในรัฐแมริแลนด์
thumb|396x396px|ขนาดของแอโครแคนโทซอรัสเมื่อเทียบกับมนุษย์ ถือได้ว่ามีขนาดใหญ่โตมาก|center

แอโครแคนโทซอรัส เป็นหนึ่งในไดโนเสาร์กินเนื้อขนาดใหญ่โตและแข็งแรงที่สุด มีความยาวโดยประมาณ 11.5 เมตร (38ฟุต) และมีน้ำหนักประมาณ 6.8 ตัน แต่มันก็มีขนาดเล็กกว่าญาติขนาดใหญ่เช่น จิกเเกนโนโตซอรัสที่มีความยาว13เมตร (42ฟุต) ฟอสซิลของแอโครแคนโทซอรัส ที่ใหญ่ที่สุดที่เคยค้นพบวัดจากปลายจมูกถึงพวยปลายหางมีความยาว11.5เมตร (38ฟุต) น้ำหนักประมาณ 6800 กิโลกรัม (6.8ตัน) กะโหลกของแอโครแคนโทซอรัส มีลักษณะคล้ายกับ ไดโนเสาร์ในตระกูลอัลโลซอร์ อื่นๆ ที่ส่วนใหญ่มีรูปร่างยาวและแคบ ลักษณะเด่นที่สุดของ แอโครแคนโทซอรัส คือ แถวของแผงกระดูกสูงที่ตั้งอยู่บนกระดูกสันหลังส่วนคอ สะโพกและหางส่วนบน คล้ายกับของ สไปโนซอรัส แต่มีขนาดเล็กกว่า โดยหน้าที่ของมันยังไม่สามารถสรุปได้ชัดเจน นอกจากลักษณะกระดูกสันหลัง แอโครแคนโทซอรัส มีโครงกระดูกแบบตระกูลอัลโลซอร์ทั่วไปที่หางมีความยาวและหนัก ศีรษระ มีขนาดใหญ่และมีน้ำหนักมากเพื่อรักษาสมดุลของร่างกาย แต่ละมือมี 3นิ้ว แขนมีขนาดสั้นแต่แข็งแรงกว่าของไทรันโนซอรัส กระดูกขาหลังของแอโครแคนโทซอรัส มีความแข็งแรงกว่า อัลโลซอรัส ญาติขนาดเล็กกว่าของมัน

แอโครแคนโทซอรัส ถูกออกแบบมาเพื่อล่าเหยื่อที่เป็นไดโนเสาร์กินพืชขนาดใหญ่เช่น ทีนอนโตซอรัส หรือแม้แต่ซอโรพอดขนาดใหญ่อย่างซอโรโพไซดอน ไดโนเสาร์ขนาดยักษ์ที่มีความสูง 17 เมตร (56ฟุต) มีความยาวถึง 34เมตร (112ฟุต) ต่างจากไทรันโนซอรัสที่มักจะล่าเหยื่อที่มีขนาดเล็ก โดยมันเป็นเทอโรพอดเพียงไม่กี่ขนิดที่สามารถล่าเหยือขนาดใหญ่เช่นนี้ได้
thumb|395x395px|ภาพสามมิติของแอโครแคนโทซอรัสเมื่อขณะที่ยังมีชีวิตอยู่|center

## แหล่งข้อมูลอื่น

* ''Acrocanthosaurus'' FAQ  from the North Carolina Museum of Natural Sciences.
* *Acrocanthosaurus* entry at The Theropod Database.
* *Acrocanthosaurus* skeletal images at The Grave Yard.
* History of "Fran" (NCSM 14345)
* The Glen Rose Trackway at the American Museum of Natural History.
* Life restoration of ''Acrocanthosaurus atokensis''  by paleoartist Julius T. Csotonyi.

หมวดหมู่:ไดโนเสาร์ในยุคครีเทเชียส
หมวดหมู่:คาร์คาโรดอนโทซอริด
สงขลานครินทร์

**สงขลานครินทร์** อาจจะหมายถึง
* มหาวิทยาลัยสงขลานครินทร์ มหาวิทยาลัยในกำกับของรัฐในประเทศไทย
** โรงพยาบาลสงขลานครินทร์ โรงพยาบาลในพื้นที่มหาวิทยาลัยสงขลานครินทร์
* สมเด็จพระมหิตลาธิเบศร อดุลยเดชวิกรม พระบรมราชชนก หรือ *กรมหลวงสงขลานครินทร์*
โมซาซอร์

โมซาซอร์ () ความหมายชื่อคือ "ราชากิ้งก่าแม่น้ำมิวส์"เป็นกลุ่มกิ้งก่าทะเลคล้ายงูในวงศ์ Mosasauridae ที่เคยมีชีวิตอยู่ปลายยุคครีเทเชียส เชื่อว่ามีวิวัฒนาการมาจากสัตว์กลุ่มกิ้งก่าและงู ( Squamata) ที่รู้จักกันว่า aigialosaurs ช่วงต้นยุค และหลังจากที่มีการวิเคราะห์วิวัฒนาการของมัน โดยดูโครงสร้างขากรรไกรและกะโหลกศีรษะที่ยืดหยุ่นได้ ทำให้นักวิทยาศาสตร์เชื่อว่ากิ้งก่ากลุ่มนี้น่าจะเป็นญาติใกล้ชิดกับงู

โมซาซอร์เป็นญาติห่างจากไลโอพลัวเรอดอนและไพลโอซอร์แต่โมซาซอร์ยาวกว่ามากและโมซาซอร์อาศัยกระจายไปหลายส่วนของโลก เพราะในยุคนี้มีระดับน้ำทะเลสูง เรียกว่าน้ำทะเลไปถึงไหนเจ้าสัตว์กลุ่มนี้ก็ไปถึงนั่น ดังจะเห็นได้จากมีการค้นพบฟอสซิลในหลายพื้นที่ ทั้งในอเมริกาเหนือ ได้แก่ แคนาดาและสหรัฐ ที่พบในหลายรัฐซึ่งเคยเป็นเส้นทางทะเล นอกจากนี้ยังพบในเนเธอร์แลนด์ สวีเดน แอฟริกา ออสเตรเลีย นิวซีแลนด์ และเกาะเวกานอกชายฝั่งขั้วโลกใต้ โดยพบฟอสซิลครั้งแรกในเขตเหมืองหินปูนในเมืองมาสตริกช์ของเนเธอร์แลนด์ ปี 1764 และจากฟอสซิลที่ค้นพบทำให้แบ่งสัตว์กลุ่มนี้ได้ 4 วงศ์ย่อยคือ Halisaurinae ,Mosasaurinae, Plioplatecarpinae และTylosaurinae สกุลที่ใหญ่ที่คือไทโลซอรัส ฮอฟมานี

โมซาซอร์เป็นกิ้งก่าทะเลที่ว่ายน้ำเก่งและสามารถปรับตัวได้ดีเพื่ออยู่ในเขต ทะเลน้ำตื้นและอบอุ่น และแม้แต่ออกลูกในน้ำ ซึ่งออกลูกเป็นตัว ไม่ต้องขึ้นฝั่งเพื่อไปวางไข่เหมือนเต่าทะเลทั่วไป ส่วนอาหารกินได้ทุกอย่าง รวมถึงพวกทากทะเล หอยและสัตว์ทะเลอื่น ๆ เพราะมีฟันแข็งแรง

ตัวเล็กสุดมีขนาดยาวประมาณ 5-9 เมตร ในวงศ์ย่อย ฮาลิซอร์ ส่วนตัวใหญ่สุดยาวระหว่าง 16.8-20 เมตรคือ "ไทโลซอร์รัส" แต่นักวิทยาศาสตร์ชื่อดังหลายคนและข้อมูลบีบีซีเชื่อว่ามันไม่ได้ยาวแค่นั้นและเป็นไปได้ที่อาจยาวถึง30เมตรหรือหนักราว58-74ตันและอาจเคยกินไดโนเสาร์แล้วก็ได้ด้วยกรามที่แข็งแรงมันจึงสามารถกัดเหล็กชั้นหนาจนขาดได้และบางทีมันอาจว่ายน้ำได้ถึง 118  กิโลเมตรต่อชั่วโมงก็ได้ซึ่งเหยื่อที่โมซาซอร์ก็คือปลาฉลามขาว หมึกยักษ์หรือแม้แต่โมซาซอร์ด้วยกันเองโดยมีชีวิตอยู่ช่วง 65-89 ล้านปีก่อนและบางทีอาจจะกินปลาได้ด้วย


หมวดหมู่:สัตว์เลื้อยคลานที่อาศัยอยู่ในยุคไดโนเสาร์
หมวดหมู่:กิ้งก่าในยุคครีเทเชียส
หมวดหมู่:กิ้งก่า
สถานีภาวนา

thumb|ป้ายบอกปลายทางเหนือชานชาลา

**สถานีภาวนา** (; รหัส: YL02) เป็นสถานีรถไฟฟ้ามหานครแบบยกระดับในเส้นทางสายสีเหลือง โดยยกระดับเหนือถนนลาดพร้าวในพื้นที่เขตห้วยขวาง กรุงเทพมหานคร 

## ที่ตั้ง
สถานีภาวนาตั้งอยู่บนถนนลาดพร้าว ระหว่างปากซอยลาดพร้าว 41 (ภาวนา) กับปากซอยลาดพร้าว 41/1 ในพื้นที่แขวงสามเสนนอก เขตห้วยขวาง กรุงเทพมหานคร

## รายละเอียด
### สีสัญลักษณ์
ใช้สีเหลืองตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีเหลือง

### รูปแบบ
เป็นสถานียกระดับ มีชานชาลาด้านข้าง ขนาดมาตรฐาน ประกอบด้วยชั้นขายบัตรโดยสารและชานชาลา มีประตูอัตโนมัติกั้นชานชาลาแบบครึ่งความสูง ในส่วนหลังคาชานชาลามีการออกแบบให้ป้องกันฝนสาดและแดดส่อง

### ทางเข้า–ออก
ประกอบด้วยทางขึ้น–ลงปกติ ได้แก่
* **1** ซอยลาดพร้าว 41 (ภาวนา)
* **2** ซอยลาดพร้าว 41/1
* **3** ซอยลาดพร้าว 46
* **4** ซอยลาดพร้าว 44 (ส่องแสงตะวัน)

### แผนผัง

## รถโดยสารประจำทาง
* รถสองแถวขนาดเล็ก (กระป๊อ) ภาวนา–วังหิน

## อ้างอิง

ภาวนา
ภาวนา
ภาวนา
หมวดหมู่:สิ่งก่อสร้างตั้งแต่ พ.ศ. 2566
พระเจ้าเจมส์ที่ 5 แห่งสกอตแลนด์

**พระเจ้าเจมส์ที่ 5 แห่งสกอตแลนด์** () เป็นกษัตริย์แห่งสกอตแลนด์ในปีค.ศ. 1513 พระองค์ถูกกดดันจากพระเจ้าเฮนรีที่ 8 แห่งอังกฤษ ผู้เป็นน้าให้ทำการยุบอารามของโรมันคาทอลิกในสกอตแลนด์ แต่พระองค์ไม่ยินยอมจึงเกิดเป็นการใช้กำลังต่อสู้กับอังกฤษในยุทธการที่โซลเวย์มอส ซึ่งจบลงด้วยชัยชนะของอังกฤษในเดือนพฤศจิกายน 1542 ความพ่ายแพ้ต่ออังกฤษทำให้สุขภาพของพระองค์ทรุดลงอย่ารวดเร็วจนเสด็จสวรรคตในเดือนถัดมา แม้พระองค์จะทรงมีโอรสอยู่สองคนแต่โอรสทั้งสองเป็นลูกนอกกฎหมาย ทำให้เจ้าหญิงแมรีที่พึ่งประสูติได้เพียง 6 วัน ต้องขึ้นครองราชบัลลังก์สกอตแลนด์ต่อจากพระราชบิดา

พระเจ้าเจมส์ที่ 5 ทรงเป็นพระราชโอรสในพระเจ้าเจมส์ที่ 4 แห่งสกอตแลนด์ กับพระมเหสี มาร์กาเร็ต ทิวดอร์ ซึ่งเป็นพระราชธิดาในพระเจ้าเฮนรีที่ 7 แห่งอังกฤษ ประสูติเมื่อวันที่ 10 เมษายน 1512 ที่พระราชลินลิธเกาในสกอตแลนด์ เมื่อแรกประสูติทรงมีพระอิสริยยศเป็นดยุกแห่งรอธซี พระองค์ขึ้นสืบราชบัลลังก์สกอตแลนด์ขณะมีอายุเพียง 17 เดือนเนื่องจากพระราชบิดาเสด็จสวรรคตกะทันหันในยุทธการที่ฟลอดเดนในปี 1513 เนื่องจากขึ้นครองราชย์ขณะทรงพระเยาว์มากทำให้พระราชมารดาและพระญาติต้องทำหน้าที่เป็นผู้สำเร็จราชการ 

พระเจ้าเจมส์ที่ 5 ทรงอภิเษกครั้งแรกเมื่อวันที่ 1 มกราคม 1537 กับเจ้าหญิงเมเดลีนแห่งวาลัวร์ พระราชธิดาในพระเจ้าฟร็องซัวที่ 1 แห่งฝรั่งเศส ณ มหาวิหารน็อทร์-ดามแห่งปารีส อย่างไรก็ตาม เจ้าหญิงเมเดลีนมีพระพลานามัยที่ย่ำแย่อยู่แล้ว เมื่อเจ้าหญิงเมเดลีนเสด็จไปประทับในสกอตแลนด์ได้ไม่นานก็สิ้นพระชนม์ พระเจ้าเจมส์ได้ทำการอภิเษกสมรสครั้งที่สองในปี 1538 กับแมรีแห่งกีส ธิดาในกลูด ดยุกแห่งกีส และแม้หม้ายในหลุยส์ที่ 2 ดยุกแห่งลงกีวล์ ซึ่งเธอมีลูกชายติดมาด้วยสองคน ทั้งสองได้ให้กำเนิดพระราชธิดานามว่าเจ้าหญิงแมรี ซึ่งขึ้นเป็นกษัตริย์แห่งสกอตแลนด์ขณะมีพระชนม์เพียง 6 วัน

## อ้างอิง

## แหล่งข้อมูลอื่น

* 


หมวดหมู่:บุคคลที่เกิดในปี พ.ศ. 2055
หมวดหมู่:พระมหากษัตริย์สกอตแลนด์
หมวดหมู่:ราชวงศ์สทิวเวิร์ต
หมวดหมู่:ไนต์ออฟเดอะการ์เตอร์
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์ในสมัยใหม่
ไบเทกซ์โกไฟแนนเชียลทาวเวอร์

300px|right|thumb|ไบเทกซ์โกไฟแนนเชียลทาวเวอร์

**ไบเทกซ์โกไฟแนนเชียลทาวเวอร์** (Bitexco Financial Tower) เป็นอาคารในนครโฮจิมินห์ เวียดนาม หอเริ่มสร้างในปี 2007 สร้างเสร็จในปี 2010 ความสูงจะ 265.5 เมตร อาคารมี 68 ชั้น (ไม่รวมชั้นใต้ดินอีก 3 ชั้น) มีพื้นที่รวมเป็น 119,000 ตารางเมตร

หมวดหมู่:ตึกระฟ้าในประเทศเวียดนาม
หมวดหมู่:สิ่งก่อสร้างในนครโฮจิมินห์
พระเจ้ารอเบิร์ตที่ 3 แห่งสกอตแลนด์

**พระเจ้ารอเบิร์ตที่ 3 แห่งสกอตแลนด์** () พระนามเดิมคือ **จอห์น สจวต** เป็นกษัตริย์สกอตแลนด์แห่งราชวงศ์สจวตระหว่างค.ศ. 1390 ถึง 1406 พระองค์กับพระราชบิดาเคยร่วมกับก่อกบฎต่อพระเจ้าเดวิดที่ 2 แห่งสกอตแลนด์ ผู้เป็นลุงในต้นปี 1363 ก่อนที่จะยอมจำนนในภายหลัง ต่อมาในปี 1368 พระเจ้าเดวิดได้แต่งตั้งให้เจ้าชายจอห์น สทิวเวิร์ต เป็นเอิร์ลแห่งแคร์ริก ต่อมาเมื่อพระเจ้าเดวิดเสด็จสวรรคตในปี 1371 โดยไม่มีทายาท ทำให้พระราชบิดาได้ขึ้นครองราชย์เป็นพระเจ้ารอเบิร์ตที่ 2 ส่งผลให้เอิร์ลแห่งแคร์ริกกลายเป็นรัชทายาทสกอตแลนด์ 

เมื่อพระเจ้ารอเบิร์ตที่ 2 เสด็จสวรรคตในปี 1390 เอิร์ลแห่งแคร์ริกได้ขึ้นสืบราชสมบัติต่อเป็นพระเจ้ารอเบิร์ตที่ 3 ตลอดรัชสมัยของพระองค์ต้องเผชิญกับการแย่งชิงอำนาจกับบรรดาพี่น้อง

รอเบิร์ต
รอเบิร์ต
ฟรานเชสโคที่ 1 กอนซากา

**ฟรานเชสโคที่ 1 กอนซากา** () (ค.ศ. 1366 - 7 มีนาคม ค.ศ. 1407) วินเช็นโซดำรงตำแหน่งเป็นดยุคแห่งมานทัวระหว่างปี ค.ศ. 1382 ต่อจากบิดาลูโดวิโคที่ 1 กอนซากา จนกระทั่งเสียชีวิตในปี ค.ศ. 1407  

## ดูเพิ่ม
* ตระกูลกอนซากา

หมวดหมู่:บุคคลที่เกิดในปี พ.ศ. 1909
หมวดหมู่:ขุนนางอิตาลี
หมวดหมู่:บุคคลในคริสต์ศตวรรษที่ 14
หมวดหมู่:ตระกูลกอนซากา
หมวดหมู่:ดยุคแห่งมานทัว
หมวดหมู่:ทหารรับจ้าง
หมวดหมู่:บุคคลจากแคว้นลอมบาร์เดีย
ราชวงศ์กรีมัลดี

**ตระกูลกรีมัลดี** () มีประวัติที่เกี่ยวข้องกับสาธารณรัฐเจนัวและราชรัฐโมนาโก

## ประวัติ
ตระกูลกริมาลดีสืบเชื้อสายมาจากกริมาลโด คาเนลลารัฐบุรุษชาวเจนัวในสมัยต้นของสงครามครูเสด กริมาลโดเป็นบุตรของออตโต คาเนลลากงสุลคนหนึ่งของเจนัว ค.ศ. 1133 และต่อมากริมาลโดเองก็ได้ดำรงตำแหน่งเป็นกงสุลในปี ค.ศ. 1160,  ค.ศ. 1170 และอีกครั้งหนึ่งในปี  ค.ศ. 1184 หลานและเหลนของกริมาลโดเป็นผู้นำในการสำรวจทางทะเลตลอดน่านน้ำทะเลเมดิเตอร์เรเนียน, ทะเลดำ และต่อมาทะเลเหนือ และไม่นานนักก็กลายเป็นตระกูลผู้มีอำนาจของเจนัว

## พระบรมวงศานุวงศ์
### รายนามพระบรมวงศานุวงศ์
* เจ้าชายอาลแบร์ที่ 2 แห่งโมนาโก (เจ้าผู้ครองรัฐ)
* เจ้าหญิงชาร์ลีนแห่งโมนาโก (พระชายาในเจ้าผู้ครองรัฐ)
* เจ้าชายฌัก รัชทายาทแห่งโมนาโก (พระโอรสในเจ้าผู้ครองรัฐ และเจ้าชายรัชทายาท)
* เจ้าหญิงกาเบรียลา เคาน์เตสแห่งการ์ลาแด็ส (พระธิดาในเจ้าผู้ครองรัฐ)
* เจ้าหญิงกาโรลีนแห่งฮาโนเวอร์ (พระเชษฐภคินีในเจ้าผู้ครองรัฐ)
* เจ้าหญิงสเตฟานีแห่งโมนาโก (พระขนิษฐาในเจ้าผู้ครองรัฐ)

### รายนามผู้เกี่ยวข้องกับราชวงศ์
* แจซมิน กรีมัลดี (พระธิดานอกสมรสในเจ้าผู้ครองรัฐ กับนางตามารา โรโตโล)
* อาแล็กซองดร์ กอสต์ (พระโอรสนอกสมรสในเจ้าผู้ครองรัฐกับ นางนีกอล กอสต์)
* อันเดรีย กาสิรากี (พระโอรสในเจ้าหญิงกาโรลีน กับนายสเตฟาโน กาสิรากี)
* ชาล็อต กาสิรากี (พระธิดาในเจ้าหญิงกาโรลีน กับนายสเตฟาโน กาสิรากี)
*  ปีแยร์ กาสิรากี (พระโอรสในเจ้าหญิงกาโรลีน กับนายสเตฟาโน กาสิรากี)
* เจ้าหญิงอเล็คซันดราแห่งฮันโนเฟอร์ (พระธิดาในเจ้าหญิงกาโรลีน กับเจ้าชายแอนทส์ ออกุสแห่งฮาโนเวอร์)
* หลุยส์ ดูกรูเอ (พระโอรสในเจ้าหญิงสเตฟานี กับนายดาแนล ดูกรูเอ)
* โปลีน ดูกรูเอ (พระธิดาในเจ้าหญิงสเตฟานี กับนายดาแนล ดูกรูเอ)
* กามีย์ ก็อตลีบ (พระธิดานอกสมรสในเจ้าหญิงสเตฟานี กับนายฌ็อง เรมง ก็อตลีบ)
: *พระญาติชั้นที่หนึ่งสาย[[เจ้าหญิงอองตัวแนตแห่งโมนาโก|เจ้าหญิงอองตัวแนต]] พระปิตุจฉาในเจ้าผู้ครองรัฐ*
* คริสเตียน เดอเมสซี (พระโอรสในเจ้าหญิงอองตัวแนต กับนายอาแล็กซองดร์ อาเตนัส-โนเญ)
** เลติเซีย เดอเมสซี (ธิดาของคริสเตียนกับนางมารีอา)
*** โรส เดอเบราเวอร์ (ธิดาของเลติเซียกับโทมัส เดอเบราเวอร์)
*** ซิลเวสเตอร์ เดอเบราเวอร์ (บุตรของเลติเซียกับโทมัส เดอเบราเวอร์)
** ไบรซ์ เฌอราบาล-เดอเมสซี (บุตรบุญธรรมของคริสเตียนกับนางเซซิลี)
** อองตวน เดอเมสซี (บุตรของคริสเตียนกับนางเซซิลี)
* เอลิซาเบท อาน เดอเมสซี (พระธิดาในเจ้าหญิงอองตัวแนต กับนายอาแล็กซองดร์ อาเตนัส-โนเญ)
** ฌ็อง-เลโอนาร์ด ทอบาร์ต-นัตตา เดอเมสซี (บุตรของเอลิซาเบทกับบารอนแบร์นาร์ด อาแล็กซองดร์ ทอบาร์ต-นัตตา) 
** เมลานี-อองตัวแนต คอสเตลโล เดอเมสซี (ธิดาของเอลิซาเบทกับนายนิโคลัย วลาดิมีร์ คอสเตลโล)
* คีธ เซบัสตียง คเนชต์ เดอเมสซี และโดนาเตลลา ดูกากินี (บุตรของคริสติน เดอเมสซี กับนายชาร์ลส์ คเนชต์ และภรรยา)
** คริสติน คเนชต์ (ธิดาของคีธและโดนาเตลลา)
** อเล็กเซีย คเนชต์ (ธิดาของคีธและโดนาเตลลา)
** วิกตอเรีย คเนชต์ (ธิดาของคีธและโดนาเตลลา)
** อันเดรีย คเนชต์ (บุตรของคีธและโดนาเตลลา)

## ลิงก์
* นาตโอลี

## อ้างอิง

*Edwards, Anne. *The Grimaldis of Monaco*. William Morrow, 1992.

## แหล่งข้อมูลอื่น
* The House of Grimaldi - History and Genealogy
* Grimaldi family tree

*
หมวดหมู่:ราชวงศ์กรีมัลดี
คนรุ่นเอกซ์

**คนรุ่นเอกซ์** หรือ **รุ่นวัยอิสระ** () หรือเรียกสั้น ๆ ว่า **เจนเอกซ์** () เป็นคนรุ่นที่เกิดหลังรุ่นวัยที่เด็กเกิดมาก ที่จากข้อมูลสำรวจมีช่วงระหว่างปี ค.ศ. 1964 ถึง 1981

คำว่า เจเนอเรชันเอกซ์ เป็นคำที่ใช้ในแง่ประชากรศาสตร์ วิทยาศาสตร์สังคมและการตลาด จนถึงมักถูกอ้างอยู่บ่อยครั้งในวัฒนธรรมสมัยนิยม

รุ่นนี้ใช้ชีวิตวัยเด็กและวัยรุ่นในคริสต์ทศวรรษ 1980 และ 1990 ซึ่งอาจเรียกว่า เอ็มทีวีเจเนอเรชัน (MTV Generation) ที่อ้างจากสถานีเปิดมิวสิกวิดีโอ และในบางครั้งมีคุณลักษณะพิเศษ คือ ขี้เกียจ ดูถูก ไม่ซื่อสัตย์ อิทธิพลทางวัฒนธรรมของเจนเอกซ์คือแนวเพลงกรันจ์และฮิปฮอป และภาพยนตร์อิสระ ส่วนในช่วงกลางของชีวิต นักวิจัยอธิบายว่า เป็นคนตื่นตัว มีความสุข และประสบสำเร็จกับความสมดุลระหว่างชีวิตกับการทำงาน คนรุ่นนี้มักได้รับการเอ่ยว่ามีนิสัยผู้ประกอบการ และเป็นรุ่นสุดท้ายที่มีรายได้สูงจากการมีการศึกษาที่ดีกว่า คนรุ่นเจเนอเรชันเอกซ์มักเป็นพ่อแม่ของเจเนอเรชันแซด

## อ้างอิง

หมวดหมู่:วัฒนธรรมประชานิยม
หมวดหมู่:ลัทธิหลังสมัยใหม่
หมวดหมู่:วัฒนธรรมชั่วรุ่น
หมวดหมู่:คำสร้างใหม่ในคริสต์ทศวรรษ 1950
แรมงแห่งปัวตีเย

**แรมงแห่งปัวตีเย** (; ราว ค.ศ. 1115 — 29 มิถุนายน ค.ศ. 1149) เรย์มงด์แห่งปัวติเยร์เป็นเจ้าผู้ครองราชรัฐอันติออคระหว่างปี ค.ศ. 1136 จนถึงปี ค.ศ. 1149 เรย์มงด์เป็นบุตรคนรองของวิลเลียมที่ 9 ดยุคแห่งอากีแตนกับภรรยาคนแรก ฟิลิปปา เคานเทสแห่งตูลูส

## อ้างอิง

*Maalouf, Amin. *The Crusades Through Arab Eyes*, 1984
*

หมวดหมู่:ขุนนางฝรั่งเศส
หมวดหมู่:บุคคลในคริสต์ศตวรรษที่ 12
หมวดหมู่:ราชรัฐอันติออค
เดอะเฟรชพรินซ์ออฟเบลแอร์

***เดอะเฟรชพรินซ์ออฟเบลแอร์*** () เป็นซิตคอมอเมริกันที่ออกฉายครั้งแรกทางช่องเอ็นบีซีระหว่างวันที่ 10 กันยายน ค.ศ. 1990 ถึง 20 พฤษภาคม ค.ศ. 1996 นำแสดงโดยวิล สมิธ รับบทเป็นวัยรุ่นข้างถนนที่เฉลียวฉลาดจากเวสต์ฟิลาเดลเฟีย ที่ถูกส่งให้ไปอยู่กับญาติที่ร่ำรวยที่อยู่อาศัยในแมนชันเบลแอร์ ซึ่งการดำเนินชีวิตของเขามักจะขัดกับญาติ ๆ ของเขาที่นั่น รายการออกฉายทั้งหมด 148 ตอน ใน 6 ฤดูกาล

## อ้างอิง

หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:ละครโทรทัศน์อเมริกันที่เริ่มออกอากาศตั้งแต่ พ.ศ. 2533
หมวดหมู่:รายการโทรทัศน์ช่องบริษัทแพร่สัญญาณแห่งชาติ
หมวดหมู่:ซีรีส์โทรทัศน์โดยยูนิเวอร์แซลเทเลวิชั่น
งานชุมนุมลูกเสือโลก

**งานชุมนุมลูกเสือโลก** () เป็นงานชุมนุมลูกเสือที่จัดโดยองค์การลูกเสือโลก ที่เป็นการชุมนุมของลูกเสือจากทั่วโลกอายุตั้งแต่ 14 ถึง 17 ปี งานชุมนุมลูกเสือโลกครั้งแรกจัดขึ้นโดยองค์กรลูกเสือในลอนดอน ในปี ค.ศ. 1920 งานจัดขึ้นทุก ๆ 4 ปี (ยกเว้นในปีสงคราม) โดยในยุคหลัง ๆ จัดขึ้นโดยองค์การลูกเสือโลก ที่เปลี่ยนสถานที่ชุมนุมไปทั่วโลก งานชุมนุมลูกเสือโลกครั้งที่ 20 ในปี ค.ศ. 2006 จัดขึ้นที่ไฮแลนด์สพาร์ก เอสเซ็กซ์ สหราชอาณาจักร และเป็นการเฉลิมฉลองในวาระ ครบ 100 ปี การลูกเสือโลก

หมวดหมู่:ลูกเสือ
โรงพยาบาลสิงห์บุรี

**โรงพยาบาลสิงห์บุรี** เป็นโรงพยาบาลของรัฐขึ้นตรงต่อสำนักงานสาธารณสุขจังหวัดสิงห์บุรี สำนักงานปลัดกระทรวงสาธารณสุข ประเภทโรงพยาบาลทั่วไปขนาด 280 เตียง ถนนขุนสรรค์ ตำบลบางพุทรา อำเภอเมืองสิงห์บุรี จังหวัดสิงห์บุรี ห่างจากศาลากลางจังหวัดสิงห์บุรี ประมาณ 3 กิโลเมตรโดยมีบริเวณพื้นที่ทั้งหมด 33 ไร่ 2 งาน 62 ตารางวา

## ประวัติ
โรงพยาบาลสิงห์บุรี ตั้งอยู่ที่ ถนนขุนสรรค์ ตำบลบางพุทรา อำเภอเมือง จังหวัดสิงห์บุรี มีเนื้อที่ทั้งหมด 33 ไร่ 2 งาน 62 ตารางวา เริ่มก่อสร้างตั้งแต่ พ.ศ. 2495 วันที่เปิดให้บริการ 24 มิถุนายน พ.ศ. 2498  ด้วยงบประมาณจากรัฐบาล มีเตียงคนไข้ 10 เตียง ต่อมาได้รับความเมตตาจากพระธรรมมุนี (หลวงพ่อแพ เขมังกโร ) ก่อสร้างอาคารมอบให้โรงพยาบาลสิงห์บุรีจำนวน 4 หลัง เป็นเงิน 250 ล้านบาท ปัจจุบันมีเตียงสามารถรองรับคนไข้ ถึง 282 เตียง ให้บริการผู้ป่วยทั่วไป (มีการดูแลผู้ป่วยหลายสาขา) มีเจ้าหน้าที่ทั้งหมดจำนวน 801 คน ผู้ใช้บริการเฉลี่ยวันละ 1109 ราย (ตุลาคม 2557– กันยายน 2558) รับผิดชอบในการดูแลสุขภาพประชากรอำเภอเมืองสิงห์บุรี จานวนประชากร 56,657 คนและรับส่งต่อผู้ป่วยจากโรงพยาบาลในจังหวัดสิงห์บุรี

      ปัจจุบันแพทย์หญิงวนิดา สาดตระกูลวัฒนา ดำรงตำแหน่งเป็นผู้อำนวยการโรงพยาบาลสิงห์บุรี

## การแบ่งส่วนราชการ
โรงพยาบาลสิงห์บุรี  มีการแบ่งส่วนราชการ ดังต่อไปนี้

* กลุ่มงานอายุรกรรม
* กลุ่มงานศัลยกรรม
* กลุ่มงานสูติ-นรีเวชกรรมฯ
* กลุ่มงานกุมารเวชกรรม
* กลุ่มงานจักษุวิทยา
* กลุ่มงานวิสัญญีวิทยา
* กลุ่มงานรังสีวิทยา
* กลุ่มงานพยาธิวิทยา
* กลุ่มงานเภสัชกรรม
* กลุ่มงานทันตกรรม
* กลุ่มงานการพยาบาล
* กลุ่มงานจิตเวช
* กลุ่มงานเวชกรรมสังคม
* กลุ่มงานอุบัติเหตุและฉุกเฉิน
* กลุ่มงานผู้ป่วยนอก
* กลุ่มงานฝ่ายการเจ้าหน้าที่ 
* กลุ่มงานพัฒนาคุณภาพบริการและวิชาการ
* ศูนย์พัฒนาคุณภาพ
* ศูนย์สิทธิประโยชน์ 
* ฝ่ายธุรการ
* ฝ่ายการเงินและบัญชี
* ฝ่ายพัสดุและบำรุงรักษา
* ฝ่ายโภชนาการ
* ฝ่ายสุขศึกษา

## อ้างอิง

## แหล่งข้อมูลอื่น
* 

สิงห์บุรี
สิงห์บุรี
หมวดหมู่:สิ่งก่อสร้างในอำเภอเมืองสิงห์บุรี
หมวดหมู่:ก่อตั้งในประเทศไทยในปี พ.ศ. 2495
สิงห์บุรี